
ประกาศสภาองค์การบริหารส่วนตำบลแม่เจ้าอยู่หัว

เรื่อง  ผลการประชุมสภาฯ สมัยประชุมวิสามัญ  สมัยที่ ๒  ครั้งที่ ๑ ประจำปี ๒๕๕๔
________________________________
ตามที่สภาองค์การบริหารส่วนตำบลแม่เจ้าอยู่หัว  ได้จัดให้มีการประชุมสภาฯ สมัยประชุมวิสามัญ สมัยที่ ๒  ครั้งที่ ๑ เมื่อวันที่ ๗ กันยายน ๒๕๕๔ เวลา ๑๐.๐๐ น. เพื่อพิจารณาร่างข้อบัญญัติงบประมาณรายจ่ายประจำปี ๒๕๕๕ วาระที่ ๑ ขั้นรับหลักการ และสมัยประชุมวิสามัญ สมัยที่ ๒ ครั้งที่ ๒ เมื่อวันที่ ๑๒ กันยายน พ.ศ.๒๕๕๕ เวลา ๑๐.๐๐ น. เพื่อพิจารณาร่างข้อบัญญัติงบประมาณรายจ่ายประจำปี ๒๕๕๕ วาระที่ ๒ และวาระที่ ๓ นั้น


บัดนี้ การประชุมสภาองค์การบริหารส่วนตำบลแม่เจ้าอยู่หัวได้แล้วเสร็จ องค์การบริหารส่วนตำบลแม่เจ้าอยู่หัว จึงขอประกาศผลการประชุมดังกล่าว เพื่อให้ประชาชนผู้สนใจได้รับทราบข้อมูลข่าวสารของราชการตามพระราชบัญญัติข้อมูลข่าวสารทางราชการ พ.ศ.๒๕๔๐ และพระราชกฤษฎีกาว่าด้วยหลักเกณฑ์และวิธีการบริหารจัดการบ้านเมืองที่ดี พ.ศ. ๒๕๔๖ รายละเอียดปรากฏตามเอกสารแนบท้ายประกาศฉบับนี้


จึงประกาศมาให้ทราบโดยทั่วกัน




ประกาศ  ณ  วันที่  ๖ เดือน  ตุลาคม  พ.ศ.๒๕๕๔

                (นายภักดี  ม้าแก้ว)




                   ประธานสภาองค์การบริหารส่วนตำบลแม่เจ้าอยู่หัว
รายงานการประชุมสภาองค์การบริหารส่วนตำบลแม่เจ้าอยู่หัว
สมัยประชุมวิสามัญ  สมัยที่ 2 ครั้งที่  1 / 2554
วันที่ 7 กันยายน 2554 เวลา 10.00 น.
ณ ห้องประชุมสภาองค์การบริหารส่วนตำบลแม่เจ้าอยู่หัว

ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	1
	นายภักดี   ม้าแก้ว
	ประธานสภา ฯ
	ภักดี   ม้าแก้ว
	

	2
	นายสนชัย   จงไกรจักร์
	รองประธานสภา ฯ 
	สนชัย   จงไกรจักร์
	

	3
	นายถาวร   คำนวณ
	สมาชิกสภา ฯ หมู่ที่ 1
	ถาวร   คำนวณ
	

	4
	นายสาธิต   โสมจันทร์
	สมาชิกสภา ฯ หมู่ที่ 2
	สาธิต   โสมจันทร์
	

	5
	นายสนั่น   จงไกรจักร์
	สมาชิกสภา ฯ  หมู่ที่ 2
	สนั่น   จงไกรจักร์
	

	6
	นายเชวง   เขียวบม
	สมาชิกสภา ฯ  หมู่ที่ 3
	เชวง   เขียวบม
	

	7
	นายณรงค์   ถาวรนุวงศ์
	สมาชิกสภา ฯ  หมู่ที่ 3
	ณรงค์   ถาวรนุวงศ์
	

	8
	นายจรัญ   หนูทอง
	สมาชิกสภา ฯ  หมู่ที่ 4
	จรัญ   หนูทอง
	

	9
	นายบุญสาร   ไกรทิพย์
	สมาชิกสภา ฯ  หมู่ที่ 4
	บุญสาร   ไกรทิพย์
	

	10
	นายชัยยา   กลางบน
	สมาชิกสภา ฯ  หมู่ที่ 5
	ชัยยา   กลางบน
	

	11
	นายเจริญ  ทองเกลี้ยง
	สมาชิกสภา ฯ  หมู่ที่ 6
	เจริญ ทองเกลี้ยง
	

	12
	นายศรายุธ   สุขศรี
	สมาชิกสภา ฯ  หมู่ที่ 6
	ศรายุธ   สุขศรี
	

	13
	นายปรีชา   เดชสุทธิ์
	สมาชิกสภา ฯ  หมู่ที่ 7
	ปรีชา   เดชสุทธิ์
	

	14
	นายบัญชา   ชัยเรือง
	สมาชิกสภา ฯ  หมู่ที่ 7
	บัญชา   ชัยเรือง
	

	15
	นายธีรชัย   หนูทอง
	สมาชิกสภา ฯ  หมู่ที่ 8
	ธีรชัย   หนูทอง
	

	      16  
	นายอดุลย์   หนูทอง
	สมาชิกสภา ฯ  หมู่ที่ 8
	อดุลย์   หนูทอง
	

	      17
	นายสวัสดิ์   ชุมคง
	สมาชิกสภา ฯ  หมู่ที่ 9
	สวัสดิ์   ชุมคง
	

	     18
	นายสมศักดิ์   สงสว่าง
	สมาชิกสภา ฯ  หมู่ที่ 9
	สมศักดิ์   สงสว่าง
	

	    19
	นายอิ่น   มีแก้ว
	สมาชิกสภา ฯ  หมู่ที่ 10
	อิ่น   มีแก้ว
	

	    20
	นางสายัณห์   ปิดชิด
	สมาชิกสภา ฯ  หมู่ที่ 10
	สายัณห์   ปิดชิด
	

	    21
	นายชัยวัฒน์   สิทธิศักดิ์
	เลขานุการสภา ฯ
	ชัยวัฒน์  สิทธิศักดิ์
	


ผู้เข้าร่วมประชุม

	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	1
	นายบำเพ็ญ   เจียะรัตน์
	นายก  อบต.
	บำเพ็ญ   เจียะรัตน์
	

	2
	นายไชยวุฒิ   แก้วเนิน
	รองนายก อบต. 
	ไชยวุฒิ   แก้วเนิน
	

	3
	นายไชยา  สินธ์ทอง
	รองนายก อบต.
	ไชยา  สินธ์ทอง
	

	4
	นายวุฒิชัย   ไกรทิพย์
	เลขานุการนายก อบต.
	วุฒิชัย   ไกรทิพย์
	


เริ่มประชุมเวลา  10.00  น.
	ระเบียบวาระที่ 1
	- เรื่องที่ประธานแจ้งให้ที่ประชุมทราบ

	
	1.1 เรื่องประชาสัมพันธ์คณะกรรมการป้องกันและปราบปรามการทุจริตแห่งชาติ เรื่อง กำหนดตำแหน่งผู้บริหารท้องถิ่น รองผู้บริหาร ผู้ช่วยผู้บริหาร    และสมาชิกสภาท้องถิ่นขององค์กรปกครองส่วนท้องถิ่น เป็นผู้ดำรงตำแหน่งทางการเมือง พ.ศ. 2554  ตามหนังสือจังหวัด ด่วนที่สุด นศ 0037.4/ว7670 ลงวันที่ 25 สิงหาคม 2554  

	นายภักดี   ม้าแก้ว
ประธานสภาฯ
	- คือผมจะสรุปนะครับ ว่าด้วยการยื่นบัญชีทรัพย์สินและหนี้สินผู้ที่ต้องยื่นคือ ท่านนายก อบต.และรองนายก อบต.และก็เลขานุการนายก อบต.        ส่วนสมาชิกไม่ต้อง 

	
	1.2 เรื่องซักซ้อมแนวทางปฏิบัติเกี่ยวกับเรื่องร้องเรียน ตามหนังสือจังหวัด  ที่ นศ 0037.4/ว 2630 

	ระเบียบวาระที่ 2
	- เรื่องรับรองรายงานการประชุมครั้งที่แล้ว

	นายภักดี   ม้าแก้ว
ประธานสภา ฯ
	- สมาชิกจะแก้ไขหรือเปลี่ยนแปลงตรงไหนก็ขอเชิญครับ มี 3 ครั้ง 
(1) วันที่ 14 มิถุนายน 2554  (2) วันที่ 15 มิถุนายน 2554  (3) วันที่ 10 สิงหาคม 2554 

	นายอดุลย์   หนูทอง
ส.อบต.หมู่ที่ 8
	- คือว่าการประชุมครั้งที่ 1 วันที่ 14 มิถุนายน และครั้งที่ 2 วันที่ 15 มิถุนายน 2554 ผมก็ไม่ได้มา แต่ในใบรายงานการประชุมมีชื่อผมอยู่ทั้งสองครั้ง คือผมไม่มาผมก็ไม่เอาเบี้ยค่าประชุม แต่กลัวทาง อบต.จะเบิกให้ผมด้วยนะครับ

	นายชัยวัฒน์  สิทธิศักดิ์
ปลัด อบต.
	- การจ่ายเงินเบี้ยประชุม จะเอาใบที่พิมพ์รายชื่อและให้สมาชิกมาเซ็นต์ คนไหนไม่มาผมจะเขียนว่าขาด แล้วทางส่วนการคลังจะเบิกตามรายชื่อที่มา  แต่เวลาทำรายงานการประชุมจะพิมพ์ชื่อสมาชิกทั้ง 20 ท่าน แต่เบิกจริงจะเบิกตามที่มาประชุมและเซ็นต์ชื่อเท่านั้นนะครับ

	นายไชยวุฒิ   แก้วเนิน
รองนายก อบต.
	- ในสมัยประชุมครั้งที่ 1 ในวาระที่ 3 หน้าที่ 3 นายเจริญ  ทองเกลี้ยง        ส.อบต.หมู่ที่ 4 นะครับ ให้แก้ด้วย เป็นหมู่ที่ 6 

	นายเจริญ  ทองเกลี้ยง 
ส.อบต.หมู่ที่ 6
	- ในการประชุมสามัญสมัยที่ 3 ครั้งที่ 1 /2554 วันที่ 10 สิงหาคม 2554 หน้าที่ 6 ถนนสายทุ่งขวัญแก้วและสายเลียบสมบูรณ์ ให้แก้สายแม่ทุ่งขวัญแก้วเป็นสายแม่เคล้านะครับ

	นายชัยยา   กลางบน
ส.อบต.หมู่ที่ 5
	- อยากทราบว่าการจ่ายค่าประชุมแต่ละครั้ง จะต้องรอรับรองรายงานการประชุมก่อนหรือไม่ หรือมีระเบียบอะไรบ้างว่าประชุมไปแล้วจะต้องจ่ายภายในวันที่เท่าไร เพราะที่เห็นรู้สึกว่าจะจ่ายพร้อมกับค่าตอบแทน ผมอยากทราบตรงนี้ครับ 

	นายภักดี    ม้าแก้ว
ประธานสภา ฯ
	- เรื่องการจ่ายเบี้ยประชุมของสมาชิก ไม่มีกำหนดเวลาว่าต้องรับรองรายงานการประชุมก่อน และก็ไม่ได้กำหนดไว้ว่าจะจ่ายภายในกี่วัน คือถ้าเราประชุมวันนี้ และถ่ายสำเนาการประชุมวันนี้ที่ท่านเซ็นต์ และส่งให้การคลังดำเนินการเบิก ก็เบิกได้เลย แต่ที่การคลังจ่ายให้พร้อมค่าตอบแทนประจำเดือน เพราะเขาบอกว่า 1 เดือน การโอนเงินค่าตอบแทนสมาชิก     จะไม่คิดค่าธรรมเนียมการโอน แต่ถ้าเราโอนเกิน 1 ครั้ง ต่อ 1 เดือน ธนาคารจะคิดค่าโอน รู้สึกว่าครั้งละ 25 บาท หรือ 15 บาท ต่อคน ต่อครั้ง แต่ถ้าโอนพร้อมกับค่าตอบแทนประจำเดือน ของสิ้นเดือนจะไม่คิดค่าโอน นะครับ

	นายภักดี   ม้าแก้ว
ประธานสภา ฯ
	- ให้สมาชิกช่วยแก้ด้วยนะครับ สมาชิกท่านอื่นมีอะไรเพิ่มเติม ถ้าไม่มีถือว่าสมาชิกรับรองรายงานการประชุมครั้งนี้แล้วนะครับ ผมจะเข้าในวาระที่          3 นะครับ

	ระเบียบวาระที่ 3
	- 3.1 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2555 ในวาระที่  ขั้นรับหลักการ

	นายภักดี   ม้าแก้ว
ประธานสภาฯ
	- วันนี้ก็เป็นวันสำคัญอีกวันหนึ่ง ที่สมาชิกต้องทำหน้าที่ของท่านในการพิจารณาร่างข้อบัญญัติงบประมาณรายจ่ายประจำ พ.ศ.2555 ขอให้สมาชิกทุกท่านทำหน้าที่ของท่านให้ดีนะครับ และในโอกาสนี้ผมขอเชิญนายก อบต.แถลงงบประมาณประกอบงบประมาณรายจ่ายประจำปี พ.ศ.2555 ขอเชิญครับ

	นายบำเพ็ญ    เจียะรัตน์
นายก อบต.
	- เรียนท่านประธานสภาและสมาชิกสภา อบต.แม่เจ้าอยู่หัว ในวันนี้คณะผู้บริหารจะได้เสนอร่างข้อบัญญัติงบประมาณรายจ่ายประจำปี พ.ศ.2555 ต่อสภาทุกท่านทราบถึงสถานะการคลังตลอดจนหลักการและแนวนโยบาย การดำเนินการในปีงบประมาณ พ.ศ.2555 ในการพิจารณาจัดทำงบประมาณครั้งนี้ผู้บริหารจัดทำด้วยความรองคอบและประหยัดและตั้งอยู่บนพื้นฐานของกฎหมายและระเบียบที่เกี่ยวข้อง ทั้งนี้ก็เพื่อที่จะสนองความเดือดร้อนของพี่น้องประชาชนชาวตำบลแม่เจ้าอยู่หัว โดยการจัดทำงบประมาณครั้งนี้ได้ให้ประชาชนและพี่น้องมีส่วนร่วม ก็โดยการจัดทำประชาคม และรายละเอียดก็มีดังต่อไปนี้

	
	1 สถานะการคลัง 
1.1 งบประมาณรายจ่ายทั่วไป
ในปีงบประมาณ พ.ศ. 2554  ณ วันที่  31  กรกฎาคม  พ.ศ. 2554  องค์การบริหารส่วนตำบลแม่เจ้าอยู่หัว มีสถานะการเงิน  ดังนี้
1.1.1  เงินฝากธนาคารทั้งสิ้น   17,089,615.01 บาท

1.1.2  เงินสะสม    2,018,169.36 บาท
1.1.3  ทุนสำรองเงินสะสม   5,647,934.57 บาท
1.1.4  รายการก่อหนี้ผูกพันและยังไม่ได้เบิกจ่ายจำนวน 4 โครงการ งบประมาณ 378,500   บาท                              
1.1.5  รายการที่ยังไม่ได้ก่อหนี้ผูกพัน จำนวน 1  โครงการ งบประมาณ  129,600    บาท            
1.1.6    เงินกู้คงค้าง     -      บาท
2. การบริหารงบประมาณ  ในปีงบประมาณ  พ.ศ. 2555

(1)   รายรับจริงทั้งสิ้น   24,000,000   บาท    ประกอบด้วย
  หมวดภาษีอากร  268,000  บาท หมวดค่าธรรมเนียม ค่าปรับ          และใบอนุญาต 512,000  บาท หมวดรายได้จากทรัพย์สิน 120,000 บาท หมวดรายได้จากสาธารณูปโภคและการพาณิชย์ 1,100,000  บาท หมวดรายได้เบ็ดเตล็ด 201,000 บาท หมวดรายได้จากทุน 1,000 บาท หมวดภาษีจัดสรร 12,798,000 บาท หมวดเงินอุดหนุนทั่วไป 9,000,000 บาท
(2) เงินอุดหนุนที่รัฐบาลให้โดยระบุวัตถุประสงค์  -  บาท

(3) รายจ่ายจริง     จำนวน     24,000,000    บาท       ประกอบด้วย
งบกลาง 1,527,320 บาท  งบบุคลากร 8,537,620 บาท งบดำเนินการ 8,184,760 บาท งบลงทุน 2,608,000 บาท งบรายจ่ายอื่น 37,000 บาท  งบเงินอุดหนุน 3,105,300 บาท
(4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์  -  บาท(5) มีการจ่ายเงินสะสมเพื่อดำเนินการตามอำนาจหน้าที่ - บาท

	
	รายละเอียดงบประมาณรายจ่ายทั่วไป  ประจำปีงบประมาณ พ.ศ. 2555 รายจ่ายงบกลาง  ตั้งไว้รวม     1,527,320   บาท
(1). เงินสมทบกองทุนประกันสังคม     ตั้งไว้      190,630      บาท
(2). เบี้ยยังชีพผู้สูงอายุ      ตั้งไว้       528,000     บาท
(3). เงินสำรองจ่าย   ตั้งไว้     352,090       บาท
(4). รายจ่ายตามข้อผูกพัน   ตั้งไว้   216,600        บาท
(4.1). เพื่อจ่ายเป็นค่าพัฒนาบุคลากรการศึกษา   ตั้งไว้   132,000   บาท  
(4.2). เพื่อจ่ายเป็นเงินสมทบกองทุนหลักประกันสุขภาพตำบลแม่เจ้าอยู่หัว    ตั้งไว้  84,600  บาท
(5). เงินสมทบกองทุนบำเหน็จบำนาญข้าราชการส่วนท้องถิ่น ตั้งไว้   150,000   บาท
(6). เงินช่วยพิเศษ       ตั้งไว้          90,000     บาท
(6.1). ประเภทเงินค่าสวัสดิการผู้ด้อยโอกาส     ตั้งไว้    50,000      บาท
  (6.2). ประเภทเงินค่าสวัสดิการจัดการศพ    ตั้งไว้    10,000       บาท
(6.3). ประเภทเงินสวัสดิการเรียนดี           ตั้งไว้    30,000      บาท
รายจ่ายจำแนกตามหน่วยงาน    
หน่วยงาน  สำนักงานปลัดองค์การบริหารส่วนตำบล

  ตั้งงบประมาณรายจ่ายทั้งสิ้น    14,026,700    บาท   
  1. รายจ่ายประจำ     ตั้งไว้รวม   13,722,200     บาท  
   ก. งบบุคลากร ตั้งไว้      5,563,160    บาท
ประเภทเงินเดือน (ฝ่ายการเมือง) ตั้งไว้     2,571,120   บาท
(1). เงินเดือนนายก อบต. / รองนายก อบต. ตั้งไว้    514,080  บาท
(2). เงินค่าตอบแทนประจำตำแหน่งนายก อบต. / รองนายก อบต.ตั้งไว้   42,120  บาท
(3). เงินค่าตอบแทนพิเศษนายกอบต./รองนายกอบต.ตั้งไว้ 42,120  บาท
(4). เงินค่าตอบแทนเลขานุการนายก อบต. ตั้งไว้      86,400      บาท
(5). เงินค่าตอบแทนสมาชิกสภา อบต. ตั้งไว้     1,886,400  บาท
ประเภทเงินเดือน (ฝ่ายประจำ)  ตั้งไว้ 2,992,040 บาท
(1). เงินเดือนพนักงานส่วนตำบล  ตั้งไว้  1,463,880 บาท
(2). เงินประจำตำแหน่ง ตั้งไว้ 42,000 บาท
(3). เงินเพิ่มต่างๆ ของพนักงาน  ตั้งไว้ 80,520 บาท
(4). ค่าจ้างลูกจ้างประจำ  ตั้งไว้  123,360 บาท
(5). เงินเพิ่มต่างๆ ของลูกจ้างประจำ ตั้งไว้ 18,000 บาท
(6). ค่าจ้างพนักงานจ้างทั่วไป / ภารกิจ  ตั้งไว้   1,014,800  บาท
(7). เงินเพิ่มต่างๆ ของพนักงานจ้างทั่วไป /ภารกิจ ตั้งไว้ 249,480   บาท
   ข.  งบดำเนินการ  ตั้งไว้       4,046,740        บาท
ค่าตอบแทน ตั้งไว้       562,000       บาท
(1). ค่าตอบแทนผู้ปฏิบัติราชการอันเป็นประโยชน์แก่ อปท.       ตั้งไว้   300,000   บาท
(2). ประเภทค่าเบี้ยประชุม       ตั้งไว้         60,000       บาท
(3). ค่าตอบแทนปฏิบัติงานนอกเวลาราชการ     ตั้งไว้      60,000    บาท
(4). ค่าเช่าบ้าน ตั้งไว้        72,000        บาท
(5). เงินช่วยเหลือการศึกษาบุตร ตั้งไว้         30,000        บาท
(6). เงินช่วยเหลือค่ารักษาพยาบาล  ตั้งไว้      40,000    บาท
ค่าใช้สอย   ตั้งไว้       2,744,740      บาท

(1). รายจ่ายเพื่อให้ได้มาซึ่งบริการ   ตั้งไว้     40,000      บาท
(2). รายจ่ายเกี่ยวกับการรับรองและพิธีการ  ตั้งไว้   200,000       บาท
(3). รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ   ตั้งไว้     2,444,740    บาท

(3.1) ค่าเดินทางไปราชการ         ตั้งไว้         50,000       บาท
( 3.2) เงินค่าธรรมเนียมและค่าลงทะเบียน     ตั้งไว้     50,000         บาท
(3.3) ค่าใช้จ่ายในการจัดเก็บและบันทึกข้อมูล จปฐ.  ตั้งไว้ 30,000  บาท
(3.4) ค่าใช้จ่ายในการจัดซื้อหนังสือพิมพ์และวารสารตั้งไว้ 40,000 บาท
(3.5) ค่าใช้จ่ายในการพัฒนาระบบเทคโนโลยีสารสนเทศสื่อสาร    ตั้งไว้     20,000    บาท
(3.6)ค่าใช้จ่ายในงานป้องกันภัยฝ่ายพลเรือนและอัคคีภัยตั้งไว้100,000  บาท
(3.7) ค่าใช้จ่ายในกิจกรรมประเพณีลอยกระทง   ตั้งไว้  100,000    บาท
(3.8). ค่าใช้จ่ายในการร่วมแข่งขันเรือเพรียวของตำบลแม่เจ้าอยู่หัว     ตั้งไว้    100,000    บาท
(3.9)  ค่าใช้จ่ายในกิจกรรมวันเด็กแห่งชาติ    ตั้งไว้    100,000    บาท
(3.10) ค่าใช้จ่ายในกิจกรรมประเพณีแห่ผ้าห่มเจดีย์ศรีธรรมมาโศกราช       ตั้งไว้    50,000    บาท
(3.11) ค่าใช้จ่ายในการแข่งขันกีฬาต้านยาเสพติดแม่เจ้าอยู่หัวเกมส์    ตั้งไว้    250,000    บาท
(3.12) ค่าใช้จ่ายในกิจกรรมประเพณีสงกรานต์     ตั้งไว้      70,000    บาท
(3.13) ค่าใช้จ่ายในการส่งนักกีฬาเข้าร่วมแข่งขันกับหน่วยงานต่าง ๆ ตั้งไว้    50,000    บาท
(3.14)ค่าใช้จ่ายในกิจกรรมแข่งขันกีฬาของศูนย์พัฒนาเด็กเล็ก ตั้งไว้    10,000 บาท
(3.15) ค่าใช้จ่ายในกิจกรรมวันเฉลิมพระชนมพรรษา 12 สิงหามหาราชินี     ตั้งไว้   100,000   บาท
(3.16) ค่าใช้จ่ายในการตั้งจุดบริการและรักษาความปลอดภัย  ตั้งไว้     30,000  บาท
(3.17) ค่าใช้จ่ายในการป้องกันและบรรเทาความเดือดร้อนจากสาธารณภัย   ตั้งไว้   100,000   บาท
(3.18) ค่าใช้จ่ายในกิจกรรมส่งเสริมการปกป้องสถาบันสำคัญของชาติ  ตั้งไว้  20,000  บาท
(3.19) ค่าใช้จ่ายกิจกรรมแก้ไขปัญหายาเสพติดตามยุทธศาสตร์ 5 รั้วป้องกัน   ตั้งไว้  20,000  บาท
(3.20)ค่าใช้จ่ายตามโครงการบ้านท้องถิ่นไทย เทิดไท้องค์ราชัน  84  พรรษา   ตั้งไว้  50,000  บาท
(3.21). ค่าใช้จ่ายในการดำเนินการเลือกตั้ง  ตั้งไว้     100,000    บาท
(3.22). ค่าใช้จ่ายในการสนับสนุนศูนย์ข้อมูลข่าวสาร อำเภอเชียรใหญ่ ตั้งไว้     10,000    บาท
*(3.23). ค่าใช้จ่ายในโครงการจัดระบบการแพทย์ฉุกเฉินประจำตำบล (331500)  ตั้งไว้  300,000   บาท
*(3.24). โครงการสนับสนุนค่าใช้จ่ายการบริหารสถานศึกษา(ศูนย์พัฒนาเด็กเล็ก) (1). ค่าอาหารกลางวันเด็กเล็ก       ตั้งไว้    622,440    บาท
(2). ค่าวัสดุการศึกษา ตั้งไว้       51,300       บาท
(3). ค่าใช้จ่ายในการพัฒนาครูผู้ดูแลเด็ก   ตั้งไว้      21,000     บาท
(4). ค่าบำรุงรักษาและซ่อมแซม ตั้งไว้      60,000      บาท
ค่าวัสดุ  ตั้งไว้      740,000       บาท
(1). ประเภทวัสดุสำนักงาน  ตั้งไว้        50,000      บาท
(2). วัสดุงานบ้านงานครัว  ตั้งไว้      30,000      บาท
(3). วัสดุยานพาหนะและขนส่ง  ตั้งไว้       60,000       บาท
(4). วัสดุเชื้อเพลิงและหล่อลื่น  ตั้งไว้        350,000       บาท
(5). วัสดุการเกษตร ตั้งไว้            10,000 บาท
(6). วัสดุโฆษณาและเผยแพร่  ตั้งไว้     30,000 บาท
(7). วัสดุกีฬา   ตั้งไว้  75,000  บาท
(8). วัสดุคอมพิวเตอร์  ตั้งไว้  40,000  บาท
(9). วัสดุอื่นๆ ตั้งไว้         95,000      บาท
(9.1). ค่าวัสดุน้ำดื่ม             ตั้งไว้        25,000      บาท
(9.2) ค่าวัสดุคุมกำเนิดสุนัขและแมว        ตั้งไว้       20,000       บาท
(9.3) ค่าวัสดุรักษาสัตว์           ตั้งไว้          50,000       บาท
ค. ค่าสาธารณูปโภค ตั้งไว้       970,000      บาท
(1). ค่าไฟฟ้า   ตั้งไว้         900,000      บาท
(2). ค่าโทรศัพท์      ตั้งไว้        50,000       บาท
(3).ค่าไปรษณีย์  ตั้งไว้        20,000      บาท
ง. งบเงินอุดหนุน  ตั้งไว้         3,105,300       บาท
(1). เงินอุดหนุนส่วนราชการ  ตั้งไว้     2,594,800         บาท
(1.1). อุดหนุนงบประมาณให้อำเภอเชียรใหญ่      ตั้งไว้    20,000      บาท
(1.2). อุดหนุนงบประมาณให้อำเภอเชียรใหญ่เพื่อแก้ไขปัญหาโรคเอดส์และ  ผู้ติดเชื้อ HIV แก่ศูนย์เฉลิมพระเกียรติอำเภอเชียรใหญ่  ตั้งไว้  5,000  บาท
(1.3). อุดหนุนงบประมาณให้โรงเรียน จำนวน  6 โรงเรียนภายในตำบลตั้งไว้    2,269,800   บาท
(1.4). อุดหนุนงบประมาณให้การไฟฟ้าส่วนส่วนภูมิภาคอำเภอหัวไทร  ตั้งไว้    300,000      บาท
(2.) เงินอุดหนุนกิจการที่เป็นสาธารณประโยชน์  ตั้งไว้   510,500     บาท
(2.1). อุดหนุนงบประมาณให้แก่อาสาสมัครสาธารณสุขมูลฐาน (อสม.)  ตั้งไว้    100,000    บาท
(2.2). อุดหนุนงบประมาณให้แก่สมาคมองค์การบริหารส่วนตำบลจังหวัดนครศรีธรรมราช  ตั้งไว้      30,000    บาท       
(2.3).อุดหนุนกลุ่มวิสาหกิจชุมชนปลูกปาล์มน้ำมันหมู่ที่ 5ตั้งไว้100,000 บาท
(2.4). อุดหนุนกลุ่มแม่บ้านเกษตร หมู่ที่  7        ตั้งไว้    150,000    บาท
(2.5). อุดหนุนชมรมผู้สูงอายุบ้านเนินธัมมัง    ตั้งไว้    80,500    บาท
(2.6). อุดหนุนชมรมผู้สูงอายุแม่เจ้าอยู่หัว        ตั้งไว้    50,000    บาท
จ. งบรายจ่ายอื่น   ตั้งไว้            37,000     บาท
(1). ค่าเช่าที่ดิน ตั้งไว้          7,000     บาท
(2). ค่าใช้จ่ายเพื่อจ้างองค์กรหรือสถาบันที่เป็นกลางเพื่อดำเนินการสำรวจความพึงพอใจ ของผู้รับบริการ           ตั้งไว้     30,000    บาท
2. รายจ่ายเพื่อการลงทุน               ตั้งไว้     304,500      บาท
ก.  ค่าครุภัณฑ์  ตั้งไว้    304,500    บาท
(1). ค่าครุภัณฑ์คอมพิวเตอร์  ตั้งไว้      30,000      บาท
(2). ค่าบำรุงรักษาและซ่อมแซมครุภัณฑ์  ตั้งไว้      50,000      บาท
(3). ค่าครุภัณฑ์สำนักงาน ตั้งไว้    85,500 บาท    
(3.1) จัดซื้อโซฟา  1  จุด    ตั้งไว้   6,000  บาท
(3.2) จัดซื้อล๊อกเกอร์ใส่ที่นอน กระเป๋าเด็ก     ตั้งไว้   17,000  บาท
(3.3) จัดซื้อโต๊ะเรียนและเก้าอี้นักเรียน     ตั้งไว้  39,000  บาท
(3.4) จัดซื้อโต๊ะ เก้าอี้ครู     ตั้งไว้    15,500  บาท
(3.5) จัดซื้อตู้ยาสามัญประจำบ้าน      ตั้งไว้    8,000  บาท
(4). ค่าครุภัณฑ์ไฟฟ้าและวิทยุ   ตั้งไว้     28,500    บาท
(4.1) ชุดเครื่องเสียง     ตั้งไว้    20,000  บาท
(4.2). ค่าจัดซื้อครุภัณฑ์โทรสาร      ตั้งไว้     8,500    บาท
(5). ค่าครุภัณฑ์โฆษณาและเผยแพร่   ตั้งไว้     110,500    บาท
(5.1) ค่าจัดซื้อมัลติมีเดียโปรเจคเตอร์    ตั้งไว้    99,000  บาท
(5.2) ค่าจัดซื้อจอรับภาพ    ตั้งไว้    11,500  บาท
    หน่วยงาน  ส่วนการคลัง         
 ตั้งงบประมาณรายจ่ายทั้งสิ้น             ตั้งไว้    3,848,100   บาท
1.  รายจ่ายประจำ              ตั้งไว้       3,797,100         บาท    
ก. งบบุคลากร  ตั้งไว้         1,539,080      บาท
  เงินเดือน     ตั้งไว้       1,539,080        บาท
(1). เงินเดือนพนักงานส่วนตำบล ตั้งไว้      1,157,360     บาท
(2). เงินเพิ่มต่างๆ ของพนักงานส่วนตำบล ตั้งไว้      102,720      บาท
(3). ค่าจ้างพนักงานจ้างทั่วไป / ภารกิจ ตั้งไว้      225,000      บาท
(4). เงินเพิ่มต่างๆ ของพนักงานจ้างทั่วไป / ภารกิจ  ตั้งไว้  54,000      บาท
ข. งบดำเนินการ  ตั้งไว้         2,258,020        บาท
ค่าตอบแทน  ตั้งไว้            184,000       บาท
(1).ค่าตอบแทนผู้ปฏิบัติราชการอันเป็นประโยชน์แก่ อปท.ตั้งไว้10,000 บาท
(2). ค่าตอบแทนการปฏิบัติงานนอกเวลาราชการ  ตั้งไว้ 10,000      บาท
(3). ค่าเช่าบ้าน   ตั้งไว้          84,000     บาท
(4). เงินช่วยเหลือการศึกษาบุตร  ตั้งไว้     30,000     บาท
(5). เป็นเงินช่วยเหลือค่ารักษาพยาบาล   ตั้งไว้       50,000  บาท
ค่าใช้สอย          ตั้งไว้     50,000     บาท
(1). รายจ่ายเพื่อให้ได้มาซึ่งบริการ      ตั้งไว้      10,000     บาท
(2). รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ  ตั้งไว้    20,000      บาท
(3). ค่าบำรุง รักษา และซ่อมแซม  ตั้งไว้       20,000     บาท
ค่าวัสดุ  ตั้งไว้  2,024,020  บาท
(1). ค่าวัสดุสำนักงาน    ตั้งไว้        50,000    บาท
   (2).วัสดุคอมพิวเตอร์ ตั้งไว้ 40,000 บาท
(3).ค่าอาหารเสริม(นม)  ตั้งไว้ 1,924,020  บาท
*(3.1). ค่าอาหารเสริม (นม) โรงเรียน     ตั้งไว้  1,588,860    บาท 
*(3.2). ค่าอาหารเสริม (นม) ศูนย์พัฒนาเด็กเล็ก  ตั้งไว้    335,160      บาท
(4). ค่าวัสดุยานพาหนะและขนส่ง  ตั้งไว้      10,000      บาท  
2.   รายจ่ายเพื่อการลงทุน               ตั้งไว้      51,000     บาท
ก.  ค่าครุภัณฑ์ ตั้งไว้   51,000  บาท
(1). ค่าครุภัณฑ์คอมพิวเตอร์       ตั้งไว้   51,000   บาท      
(1.1) จัดซื้อเครื่องคอมพิวเตอร์ PC ชนิดตั้งโต๊ะตั้งไว้      27,000      บาท
(1.2) จัดซื้อเครื่องพริ้นเตอร์แบบหัวเข็ม       ตั้งไว้       24,000       บาท
หน่วยงาน ส่วนโยธา   ตั้งงบประมาณรายจ่ายทั้งสิ้น    4,597,880   บาท
1.  รายจ่ายประจำ                ตั้งไว้    2,345,380   บาท
ก. งบบุคลากร ตั้งไว้         1,435,380       บาท
  เงินเดือน    ตั้งไว้         1,435,380       บาท
(1). เงินเดือนพนักงานส่วนตำบล ตั้งไว้       854,580      บาท
(2). เงินเพิ่มต่างๆ ของพนักงานส่วนตำบล ตั้งไว้      73,920     บาท
(3). ค่าจ้างลูกจ้างประจำ ตั้งไว้     125,880      บาท
(4). เงินเพิ่มต่างๆ ของลูกจ้างประจำ ตั้งไว้      18,000      บาท
(5). ค่าจ้างพนักงานจ้าง    ตั้งไว้     283,800     บาท
(6). เงินเพิ่มต่างๆ ของพนักงานจ้าง ตั้งไว้      79,200    บาท
ข. งบดำเนินการ  ตั้งไว้           910,000       บาท
ค่าตอบแทน    ตั้งไว้          200,000      บาท
(1). ค่าเช่าบ้าน   ตั้งไว้      30,000     บาท
(2). เงินช่วยเหลือการศึกษาบุตร  ตั้งไว้     30,000       บาท
 (3). เงินช่วยเหลือค่ารักษาพยาบาล       ตั้งไว้  60,000   บาท
(4). ค่าตอบแทนผู้ปฏิบัติราชการอันเป็นประโยชน์แก่องค์การบริหารส่วนตำบลตั้งไว้      20,000     บาท
(5). ค่าตอบแทนการปฏิบัติงานนอกเวลาราชการ ตั้งไว้   60,000      บาท
ค่าใช้สอย  ตั้งไว้         100,000        บาท
(1). รายจ่ายเพื่อให้ได้มาซึ่งบริการ  ตั้งไว้     50,000      บาท
 (2). รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ  ตั้งไว้    20,000     บาท
(3). ค่าบำรุง รักษา และซ่อมแซม  ตั้งไว้    30,000      บาท
ค่าวัสดุ    ตั้งไว้          610,000        บาท
(1). วัสดุสำนักงาน  ตั้งไว้        20,000       บาท
(2). ประเภทวัสดุไฟฟ้าและวิทยุ  ตั้งไว้        40,000       บาท
 (3). วัสดุก่อสร้าง  ตั้งไว้          50,000      บาท
(4). วัสดุยานพาหนะและขนส่ง  ตั้งไว้       20,000      บาท 

(5). วัสดุเชื้อเพลิงและหล่อลื่น  ตั้งไว้        20,000       บาท 

(6). วัสดุคอมพิวเตอร์ ตั้งไว้           40,000        บาท 
(7). วัสดุดับเพลิง ตั้งไว้       20,000      บาท
(8).วัสดุอื่นๆ  ตั้งไว้       400,000      บาท
(8.1). วัสดุประปา          ตั้งไว้         100,000        บาท 
(8.2). วัสดุสารเคมี        ตั้งไว้         300,000        บาท
2.  รายจ่ายเพื่อการลงทุน           2,252,500      บาท
ก. ค่าครุภัณฑ์   ตั้งไว้        432,500       บาท
(1). ค่าบำรุงรักษาและซ่อมแซมทรัพย์สิน  ตั้งไว้      80,000      บาท 

(2). ค่าครุภัณฑ์ประปา           ตั้งไว้      168,000      บาท 

(2.1). ปั๊มน้ำหอยโข่ง       ตั้งไว้          50,000        บาท  
(2.2). เครื่องสูบน้ำแบบบาดาล         ตั้งไว้       75,000       บาท
(2.3). เครื่องสูบน้ำแบบบาดาล         ตั้งไว้       43,000       บาท
(3). ค่าครุภัณฑ์ยานยนต์             ตั้งไว้      60,000      บาท
(3.1). จัดซื้อรถจักรยานยนต์             ตั้งไว้      42,000      บาท
(3.2).จัดซื้ออุปกรณ์เสริมประกอบรถชนิดพ่วงข้าง 1 ชุด ตั้งไว้ 18,000 บาท
4. ค่าครุภัณฑ์ไฟฟ้าและวิทยุ ระบบเสียงตามสาย      ตั้งไว้ 124,500 บาท

4.1 เพื่อจ่ายเป็นค่าปรับปรุงระบบเสียงตามสายบ้านเนินธัมมัง หมู่ที่ 5      ตั้งไว้  54,500 บาท
4.2เพื่อจ่ายเป็นค่าปรับปรุงระบบเสียงตามสายบ้านบ่อหมู่ หมู่ที่10 ตั้งไว้70,000 บาท
ข. ประเภทที่ดินและสิ่งก่อสร้าง    ตั้งไว้   1,820,000   บาท
(1) ค่าบำรุงรักษาและซ่อมแซมทรัพย์สิน ตั้งไว้   424,000   บาท     
(2)  โครงการต่าง ๆ จำนวน   8   โครงการ ตั้งไว้   1,396,000  บาท
1.โครงการปรับปรุงยกระดับถนนสายเมไฟ–หูซั้ง หมู่ที่1 ตั้งไว้150,000 บาท
2. โครงการซ่อมแซมถนนสายท่าดินแดง หมู่ที่ 4 ตั้งไว้  150,000  บาท
3. โครงการปรับปรุงสนามกีฬา บ้านทุ่งขวัญแก้วหมู่ที่ 6 ตั้งไว้ 150,000บาท
4. โครงการปรับปรุงศาลาประชาคมบ้านในวัง  หมู่ที่ 8 ตั้งไว้ 186,000 บาท
5. โครงการขุดเจาะบ่อบาดาลบ้านบางดี  หมู่ที่ 9 ตั้งไว้   170,000   บาท
6. โครงการซ่อมแซมถนนสายบ่อหมู่  หมู่ที่ 10 ตั้งไว้   80,000   บาท
7. โครงการจัดภูมิทัศน์ที่ศูนย์พัฒนาเด็กเล็กแม่เจ้าอยู่หัว ตั้งไว้50,000  บาท

8. โครงการก่อสร้างรั้วที่ศูนย์พัฒนาเด็กเล็กแม่เจ้าอยู่หัว ตั้งไว้460,000 บาท
รวมตั้งจ่ายงบประมาณรายจ่ายทั้งสิ้น 24 ล้านบาท ขอเชิญท่านประธาน สภาฯดำเนินส่วนที่เกี่ยวข้องต่อครับ

	นายภักดี   ม้าแก้ว
ประธานสภา ฯ
	- ขอขอบคุณนายกฯที่ได้แถลงนโยบายและร่างข้อบัญญัติงบประมาณรายจ่ายประจำปี 2555 สมาชิกท่านใดจะซักถามหรืออภิปรายในส่วนไหน ก็ขอเชิญครับ การพิจารณาร่างฯก็เป็นหน้าที่ของสมาชิก ขอเชิญ

	นายปรีชา   เดชสุทธิ์
ส.อบต.หมู่ที่ ๗
	- กระผมยังสงสัยอยู่เรื่องงบเงินอุดหนุนในด้านต่างๆ ไม่ว่าอุดหนุนกลุ่มอาชีพและวิสาหกิจ เช่น เงินอุดหนุนกลุ่มแม่บ้านเกษตรของหมู่ที่ ๗  เป็นเงินหนึ่งแสนห้าหมื่นบาท(150,000) เพื่อสนับสนุนเป็นค่าอบรมศึกษาดูงาน พัฒนาศักยภาพของสมาชิก (จะดำเนินการได้เมื่อได้รับความเห็นชอบจากคณะอนุกรรมการกระจายอำนาจให้แก่องค์กรปกครองท้องระดับจังหวัดแล้ว) แต่ถ้าได้รับอนุญาตจะดำเนินการได้ แต่ถ้าไม่ได้รับอนุญาต เช่นผู้ว่าราชการจังหวัดไม่เห็นด้วยจะตกไปหรือไม่ เพราะเงินอุดหนุนผมเห็นจะมีวงเล็บเขียนไปทุกโครงการ ผมว่าอาจมีบางโครงการถ้าคณะอนุกรรมการไม่เห็นด้วย โครงการนั้นจะทำอย่างไร ขอบคุณครับ

	นายภักดี    ม้าแก้ว
ประธานสภา ฯ
	- ในเรื่องนี้ผมขอเชิญปลัด อบต.ช่วยชี้แจงครับ

	นายชัยวัฒน์   สิทธิศักดิ์
ปลัด อบต.
	- ก็เป็นระเบียบใหม่ที่ไห้ดำเนินการตั้งแต่ปีที่แล้ว ว่าถ้าเป็นการจ่ายเงินอุดหนุน กลุ่มต้องจดทะเบียนกลุ่มไม่น้อยกว่า 1 ปี และมีการดำเนินการมาตลอด โดยเสนอรายละเอียดของโครงการการดำเนินผลที่ได้รับ ในปีที่แล้วที่ทาง อบต.สนับสนุนกลุ่มและไม่ผ่านคือการอุดหนุนการแข่งขันกีฬาของโรงเรียนต่างๆ ในตำบลตก คณะอนุกรรมการฯเป็นหน้าที่ของโรงเรียนที่ต้องดำเนินการที่ต้องดำเนินการเองและได้รับเงินจากกระทรวงศึกษาอยู่แล้ว   แต่กลุ่มอาชีพที่เสนอผ่านทุกโครงการ ถ้าถูกต้องตามระเบียบของหนังสือ   สั่งการ แต่ถ้ารายละเอียดไม่สมบูรณ์ตามกำหนดก็อาจจะตกได้ แต่ถ้าตกก็ต้องดำเนินการอย่างใดอย่างหนึ่ง แล้วแต่สมาชิกกับผู้บริหารตกลงกันนะครับ

	นายจรัญ   หนูทอง
ส.อบต.หมู่ที่ 4
	- ในโครงการของหมู่ที่ 4 ผมคิดว่าผิด ผมได้บอกกับผู้บริหารไปแล้วว่าต้องฝังท่อ คสล.ขนาด 100x100 ไม่ใช่ 80x100 เพราะน้ำของหมู่ที่ 8 ก็มาลงที่หมู่ ที่4 แล้วจะระบายไม่ทัน ผมขอให้แก้นะครับ

	นายภักดี   ม้าแก้ว
ประธานสภา ฯ
	- ตามที่ท่านขอให้แก้ไขตอนนี้ไม่ได้นะครับเพราะผู้บริหารเขาได้กลั่นกรองมาและถ้าจะต้องแก้ต้องอยู่ในวาระแปร แต่ท่านนายกฯจะให้เพิ่มหรือไม่ก็เป็นเรื่องของท่านนายกฯและคณะกรรมการแปรฯ

	นายสาธิต   โสมจันทร์
ส.อบต.หมู่ที่ 2
	- เกี่ยวกับงบประมาณรายจ่ายประจำปี พ.ศ.2555 ตั้งงบไว้ 24 ล้านบาท ต่างจากงบประมาณปีที่แล้ว ปีนี้เพิ่มมา3ล้าน ผมคิดว่าฝ่ายบริหารให้โครงการไปยังหมู่บ้านน้อยนะครับ เพราะแค่หนึ่งแสนห้าหมื่นบาทเอง(150,000) ปีที่แล้วได้หมู่ละหนึ่งแสน (100,000) ผมขอฝากฝ่ายบริหาร    นะครับว่าปีหน้าให้งบประมาณให้งบประมาณลงหมู่บ้านให้มากกว่านี้นะครับ

	นายเจริญ   ทองเกลี้ยง
ส.อบต.หมู่ที่ 6
	- กระผมมีความสงสัยในโครงการที่ 8 การก่อสร้างรั้วศูนย์พัฒนาเด็กเล็ก  หมู่ที่ 7 ตั้งไว้ 460,000 บาท เพื่อเป็นค่าก่อสร้าง ที่ว่าสูงจากพื้นดิน 2 เมตร   ผมว่าสูงเกินไปและงบประมาณก็ตั้งไว้สูง ผมว่าน่าจะปรับลดให้ต่ำกว่านี้  และการให้งบประมาณหมู่บ้านก็น้อยและให้เท่ากันทุกหมู่ หมู่ที่สบายแล้วเขาก็สบาย แต่หมู่ที่ลำบากก็พัฒนาช้าล้าหลังหมู่บ้านอื่น ผมอยากให้ฝ่ายบริหารพิจารณาหมู่บ้านที่ลำบากก่อนเพื่อจะก่อให้เกิดความเท่าเทียมกัน   ทุกหมู่บ้าน คืองบประมาณจะเท่าเทียมกัน ไม่เหมือนสมัยก่อนจะพิจารณาให้หมู่บ้านที่ลำบากก่อน ไม่ใช่เฉลี่ยเท่ากันแบบนี้  และความสูงของรั้วศูนย์เด็กเล็ก ผมคิดว่าความสูงจากพื้นดินสูงเพียง 1 เมตร ก็น่าจะพอครับ          และทางเท้ารอบอาคารก็รู้สึกจะร้าวแล้ว ผมขอให้ผู้บริหารดำเนินการให้ผู้รับจ้างดำเนินการด้วย

	นายสมศักดิ์   สงสว่าง
ส.อบต.หมู่ที่ 9
	- ในระเบียบวาระที่ 3.1 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2555 และก็เป็นอีกปีที่ผมได้อภิปรายรายจ่ายประจำปี    ก็ได้เห็นร่างของคณะบริหารที่เสนอมาเพื่อให้สภาพิจารณา ว่าจะรับหลักการหรือไม่รับหลักการ ส่วนผมได้อ่านร่างฯ 2 คืน พบข้อบกพร่องซ่อนเร้น      ตั้งงบประมาณซ้ำซ้อนอยู่มาก ที่ผมลุกขึ้นอภิปรายครั้งนี้ ผมไม่เห็นด้วยกับร่างงบประมาณฉบับนี้ เมื่อเช้าผมดีใจที่ท่านนายกฯได้แถลงนโยบาย ที่ท่านบอกว่า ท่านจะสนองความเดือดร้อนของพี่น้องชาวตำบลแม่เจ้าอยู่หัว ผมก็  ดีใจแต่มาดูเลขแล้วของหมู่ที่ 9 ได้หนึ่งแสนห้าหมื่นบาท(150,000) ประชากรของหมู่ที่ 9 มีอยู่ 666 คน 185 ครัว ท่านให้ไปต่อคนต่อปี คนละ 225 บาทผมอยากทราบว่าเงินเท่านี้จะแก้ปัญหาความเดือดร้อนของคนหมู่ ที่ 9 ได้อย่างไร หนึ่งปีนะครับ ผมคิดว่าไม่พอ และงบประมาณที่ตั้งไว้      แต่ไม่ได้ใช้ท่านตั้งไว้ถ่ายโอน ผมจะบอกว่ามีเรื่องอะไรบ้างที่ตั้งไว้แต่ไม่มีการเบิก แต่ก็โอนไปใช้ตามอำนาจนายกฯ เรื่องแรกที่ผมสงสัย เรื่องงบ          ให้เพื่อนสมาชิกเปิดดูหน้าที่ 4 ครับ ผมสงสัยอย่างมากนะครับ ข้อที่ 2   (1.6) ภาษียาสูบ ในปี พ.ศ.2552 รับจริง 27,192.25 บาท แต่มาดูปี 53    รับจริงเพียง 288.09 บาททำไมมันหายไปไหน  2 หมื่นกว่าบาท ทำไมตำบลแม่เจ้าอยู่หัวดูดบุหรี่ลดลงหรือครับ แต่ผมเห็นวัยรุ่นก็ดูดบุหรี่กันเยอะ      มันลดลงไปตั้ง 2 หมื่นกว่าบาท มันจะเป็นไปได้หรือไม่ ตรงนี้ผมสงสัยช่วยตอบให้ผมด้วย และตอนทำแผนร้านขายของชำก็หายไปหมดไม่ทราบว่าเขาเจ๊งหรือเปล่า ผมก็ไม่ทราบนะครับ แต่นั่นเป็นปี พ.ศ.2553 และให้เพื่อนสมาชิกเปิดไปดูหน้าที่ 12 ครับ ในข้อ4.1 เพื่อจ่ายเป็นเงินสมทบกองทุนหลักประกันสุขภาพตำบลแม่เจ้าอยู่หัว ตั้งไว้ 84,600บาท มันเป็นงบประมาณตัวใหม่ที่ อบต.ของเราไม่เคยตั้งไว้ และผมได้ถาม ปลัด อบต.  เมื่อวานว่าเป็นเงินอะไร ปลัดฯบอกว่าเป็นเงินสมทบกองทุนประกันสุขภาพของประชาชนในตำบล โดย อบต.ตั้งสมทบ 30% แล้วทางกองทุนจะให้    มา 40% เป็นงบแสนกว่าบาท หรือเท่าไรแล้วผมก็จำไม่ได้ ใช่หรือไม่ครับ ปลัดฯ

	นายชัยวัฒน์   สิทธิศักดิ์
ปลัด อบต.
	- ผมขอชี้แจงนะครับกองทุนประกันสุขภาพ เขาจะจ่ายเป็นรายหัวของประชากรภายในตำบล คนละ 40 บาท ของตำบลแม่เจ้าอยู่หัวมีประชากรทั้งหมด 7,046 คน ก็เป็นเงินที่เขาให้มา 281,840 บาท และบวกกับเงินสมทบของ อบต. 30% ก็เท่ากับ 84,600 บาท รวมแล้ว 366,440 บาท

	นายสมศักดิ์   สงสว่าง
ส.อบต.หมู่ที่ 9
	- ขอบคุณมากครับท่านปลัดฯ ที่ผมพูดแบบนี้ก็เผื่อมันจะไปอยู่ในตัวเลขที่ว่าการอุดหนุนผู้สูงอายุ ให้สมาชิกเปิดดูหน้า44 นะครับ ข้อ 2.5 อุดหนุนผู้สูงอายุบ้านเนินธัมมัง 30,500 บาท และข้อ 2.6 อุดหนุนชมรมผู้สูงอายุ   แม่เจ้าอยู่หัว 50,000 บาท ผมคิดว่างบประมาณ 2 รายการนี้ สามารถไปใช้เงินในกองทุนที่ผมพูดมีอยู่ สามแสนกว่าบาท ผมคิดว่าน่าจะใช้ร่วมกันได้   นะครับ และกลุ่มผู้สูงอายุทำไมต้องแยกเป็น 2 กลุ่ม ผมก็ไม่ทราบ หรือถ้าแยก กลุ่มเนินธัมมังมีกี่หมู่บ้าน และของตำบลแม่เจ้าอยู่หัวมีกี่หมู่บ้าน     และที่ผมอ่านดูชมรมผู้สูงอายุแม่เจ้าอยู่หัวมันน่าจะเป็นทั้งตำบลแต่ทำไมต้องมาแยกกลุ่มผู้สูงอายุบ้านเนินธัมมังอีกครับ ให้ผู้บริหารตอบผมด้วยนะครับ และไปดูหน้า 46 นะครับ ข้อที่ 5 ค่าครุภัณฑ์โฆษณาและเผยแพร่ตั้งไว้ 110,500 บาทเพื่อจัดซื้อมัลติมีเดียโปรเจคเตอร์ 99,000 บาท และซื้อจอรับภาพ ตั้งไว้ 11,500 บาท เมื่อก่อนผมคิดว่าซื้อให้ศูนย์พัฒนาเด็กเล็กและผมก็ไปถามเขาเมื่อวาน เขาบอกว่าไม่ใช่ มาถามปลัดฯ ปลัดฯบอกว่านายกฯจะใช้ในห้องประชุมสภาแห่งนี้ครับ ผมอยากถามว่ามันเหมาะสมหรือไม่และจำเป็นหรือไม่ที่เราจะมีมัลติมีเดียโปรเจคเตอร์มาโดยท่านนายกฯอ่านในคอมพิวเตอร์และเราดูตามจอรับภาพ ผมคิดว่าสภาของเรายังไม่ถึงขนาดนั้น ผมคิดว่างบประมาณ 1 แสนกว่าบาท เอาลงไปช่วยประชาชนหมู่ ที่ 9 ดีกว่าครับ ผมขอให้ท่านพิจารณาใหม่เอาเงินไปช่วยหมู่บ้านก่อนเพราะว่าเป็นปีสุดท้ายแล้วนะครับ ผมอยู่ในสภามา 7 ปีแล้ว ดูงบประมาณหน้า 48 ข้อที่ 4 การช่วยเหลือการศึกษาบุตร ตั้งไว้ 30,000 บาท ตั้งไว้ทุกปี ที่ผมอภิปรายปีนี้เพราะผมไปสอบถามเจ้าหน้าที่ว่าใครเบิกค่าศึกษาบุตรบ้าง  เขาตอบว่าไม่มีบางคนเขาใช้สิทธิของสามีของเขา และที่ตั้งไว้ทุกปี ใครเป็นคนเบิกผมก็ไม่เคยถาม และที่ผมบอกว่าบางรายการมีการตั้งไว้แต่ไม่มีการเบิกก็มีการตั้งไว้ ที่จริงการตั้งงบประมาณผู้บริหารต้องดูว่า ตัวไหนพอหรือไม่ ถ้าไม่พอเพิ่ม เขาไม่ใช่ตัดออก นี่คือความเข้าใจของผม ยังมีอีกเรื่องหนึ่งที่ผมสงสัยอีกเรื่องก็คือเรื่องวัสดุเชื้อเพลิงและหล่อลื่น เมื่อวานผมไปเช็คหมดแล้วว่า ส่วนการคลังมีรถกี่คัน ส่วนโยธากี่คัน สำนักงานปลัดมีกี่คัน สรุปว่า สำนักงานปลัด (1)มีรถเก็บขยะ 1 คัน (2) รถบรรทุกน้ำ 1 คัน(3) รถกระบะ 1 คัน (4) รถกู้ชีพ 1 คัน และรถมอเตอร์ไซค์ 1 คัน  นี่คือรถที่ใช้อยู่ในสำนักงานปลัด 5 คัน ส่วนการคลัง มีรถมอเตอร์ไซค์ 1 คัน  สำนักงานปลัดตั้งวัสดุเชื้อเพลิงไว้ 350,000 บาท แต่การคลังมีมอเตอร์ไซค์ 1 คัน แต่ค่าน้ำมันไม่มี ส่วนการคลังเอาน้ำมันส่วนไหนไปเติมรถครับ นี่แหล่ะครับส่วนที่เขาใช้  ท่านไม่ตั้งไว้ แต่ส่วนที่เขาไม่เบิก ท่านก็ตั้งไว้ ส่วนโยธามีมอเตอร์ไซค์ 1 คัน และในส่วนศึกษาบุตรของโยธา ช่างเอียดเป็นคนเบิก แต่สำนักงานปลัดใครเป็นคนเบิก ก็ขอให้ปลัดฯช่วยชี้แจงให้ผมด้วย และที่น่าสงสัย งบประมาณค่าเช่าบ้านสำนักงานปลัด 72,000 บาท ปลัดฯบอกมาหลายปีแล้วว่าท่านเป็นคนเบิก ส่วนการคลัง 72,000 บาท แต่ไม่ทราบว่าใครเบิก แต่ที่น่าแปลกคือ ส่วนโยธาอยู่บ้อล้อเหมือนกันแต่ตั้งไว้ แค่ 30,000 บาท ทำไมค่าเช่าของส่วนโยธาถูกจังไม่ทราบ และเงินค่ารักษาพยาบาลสำนักงานปลัด ตั้งไว้ 50,000 บาท แต่โยธาตั้งไว้ 60,000 บาท เพิ่มขึ้นจากปีที่แล้วหรือว่าส่วนโยธามีความเสี่ยงสูงเลยตั้งไว้เยอะ และอีกข้อค่าปฏิบัติงานนอกราชการตั้งไว้ 60,000 บาท ในปี 54 ตั้งไว้ 20,000 บาท แต่ไว้ 60,000 บาทและส่วนการคลังก็ออกปฏิบัติหน้าที่นอกเวลาราชการท่านให้เพียง 10,000 บาท ทั้งๆที่เขาก็ปฏิบัติงานเหมือนกัน และอีกจุด ค่าซื้อน้ำหมึกคอมพิวเตอร์ อบต.ของเรามี 3 หน่วยงานหน่วยงานละ 40,000 บาท เท่ากันหมด แต่เท่าที่ผมดูหน่วยงานใช้ไม่เท่ากัน ผมคิดว่าการทำงานมาก็หลายปีและข้อมูลก็มีเพียงพอ ผมไม่เข้าใจว่าทำไมทั้ง 3 หน่วยงานต้องตั้งไว้เท่ากันหมด ถ้าเป็นความคิดของผมคิดว่า ส่วนการคลังใช้เยอะกว่าก็ให้เยอะกว่า ส่วนโยธาใช้น้อยก็ให้ตามสัดส่วน เพราะในปีหนึ่งๆสามารถสรุปได้ว่า ปีหนึ่งๆส่วนใดใช้ไปเท่าไหร่ มากหรือน้อยกว่า ถ้ามากก็ต้องเพิ่ม ถ้าน้อยก็ต้องก็ปรับลดลงมา ผมคิดว่าเอางบประมาณปี 54 มาปรับเพียงบางส่วน เพราะตัวหนังสือคำชี้แจงก็เหมือนเดิม ปีที่แล้วการจัดทำแผนไปลงหมู่บ้าน ปีที่แล้วนายกฯตั้งไว้        ตั้ง 40,000 บาท แต่ปีนี้ผมไม่เห็นหรือท่านจะไม่ทำแผน ผมไม่ทราบนะครับเพราะผมเปิดดูแล้วไม่มี และอีกเรื่องที่ผมสงสัยคือคนพิการกับคนโรคเอดส์  ก็ไม่มีแต่ปลัดฯบอกว่าเขาจะจ่ายเป็นเงินอุดหนุนเฉพาะกิจก็เลยไม่ต้องถาม การดูงบประมาณผมต้องเอางบปี 54 มาดูด้วยแต่เมื่อมาปี 53 ไม่มีผมต้องถามนะครับ ถ้าสภามาพิจารณาข้อบัญญัติมาถึงยกมืออย่างเดียว ผมไม่มาครับ ผมมาทำหน้าที่ของผมในฐานะสมาชิก ที่ผมพูดท่านนายกฯก็ไม่โกรธ   หรอกครับ แต่ถ้าโกรธผมก็ไม่พูด เพราะผมพูดมา 7 ปีแล้วตั้งแต่อยู่อาคารหลังเก่า เพราะผมไม่ก้าวก่ายเรื่องส่วนตัวของท่าน ผมทำหน้าที่ควบคุม ตรวจสอบการปฏิบัติงานคณะผู้บริหารให้ทำงานตามหน้าที่ที่กฎหมายกำหนดและสมาชิกเห็นชอบหรือเสนอ ผมจะท้วงติงเรื่องงานของ อบต.   ตามหน้าที่ในการประชุม ถ้าท่านทำไม่ดีผมก็ท้วงติง ตรงไหนไม่ถูกต้องผมก็ต้องพูดเหมือนการอภิปรายรายงานงบประมาณในวันนี้ครับ และทุกท่านก็พิจารณาว่างบประมาณปีนี้จะเหมาะสมหรือไม่ เพราะเป็นปีสุดท้าย       หรือท่านนายกฯจะไม่เอาแล้ว ผมก็ไม่ทราบ เพราะทำแบบนี้เราจะหาเสียงลำบาก อย่างโปรเจคเตอร์ เราไม่ต้องซื้อก่อนก็ได้ ท่านเข้ามาสมัยหน้าเข้ามาก็สามารถซื้อได้ เพราะฉะนั้นงบประมาณรายจ่ายประจำปี พ.ศ.2555 ผมไม่เห็นด้วย เพราะมันมีข้อบกพร่องอยู่หลายจุดนะครับ ท่านต้องไปแก้ไข    แล้วนำมาเสนอสภาใหม่ เพราะผมพูดเพราะพี่น้องในพื้นที่เขาขอเรื่องนั้นเรื่องนี้มา ผมก็นำเสนอกับท่าน แต่ไม่อยู่ในงบประมาณ ผมขอไปพูดในเรื่องอื่นๆ ทุกปีจากปี 54 หรือปี 52 ผมจำไม่ได้ ท่านนายกฯว่าจะทำศูนย์เด็กเล็กก่อน ให้หมู่บ้านละแสนก่อน แล้วจะเอาปีหน้า และนี่เรามาอยู่ 4 ปีแล้วเงินที่ได้ลงไปพัฒนาหมู่บ้านเป็นเงินเท่าไร มันคุ้มหรือไม่ที่เราเป็นตัวแทนของหมู่บ้านมาทำหน้าที่ตรงนี้ ผมอยู่มา 7 ปีแล้วเรื่องประปาก็ยังมีปัญหาอยู่   แต่ปีนี้ให้แต่เจาะเฉพาะบ่อบาดาลแล้วซัมเมอสอยู่ไหนละครับ หรือท่านจะจ่ายขาดเงินสะสมให้ ผมก็ไม่ทราบ ถ้าท่านบอกว่าจะจ่ายขาดเงินสะสมซื้อ  ซัมเมอสให้ ผมก็จะยกมือให้นะครับ ขอขอบคุณครับ

	นายภักดี   ม้าแก้ว
ประธานสภาฯ
	- จะมีสมาชิกท่านใดอภิปราย ขอเชิญครับ

	นายชัยยา   กลางบน
ส.อบต.หมู่ที่ 5 
	- ตามที่สมาชิกหมู่ที่ 9 ได้อภิปรายพาดพึงมาถึงกระผม ในกลุ่มผู้สูงอายุบ้านเนินธัมมัง ที่จริงแล้วกลุ่มผู้สูงอายุมันคนละกลุ่มกับชมรมผู้สูงอายุ           แม่เจ้าอยู่หัวนะครับ กลุ่มของเนินธัมมังมี 3 หมู่ คือหมู่ 5 หมู่ 2 และหมู่ 1  ที่เกิดขึ้นมาได้จากการสนับสนุนอนามัยบ้านเนินธัมมัง และขึ้นทะเบียนแล้วและที่จะมารวมกับชมรมของแม่เจ้าอยู่หัวค่อนข้างจะลำบากเพราะความห่างไกล และการขอสนับสนุนก็มีการวงเล็บไว้ว่าจะรับการสนับสนุนได้เมื่อได้รับความเห็นชอบจากคณะอนุกรรมการการะจายอำนาจระดับจังหวัดเห็นชอบ    และในโครงการนี้มีโครงการอยู่2รายการ คือวันกตัญญูและจัดซื้อเครื่องอุปกรณ์กิจกรรมนันทนาการครับ

	นายภักดี   ม้าแก้ว
ประธานสภาฯ
	- ท่านสมาชิกท่านต้องอภิปรายในร่างข้อบัญญัติไม่ใช่มาตอบคำถามนะครับ

	นายชัยยา   กลางบน
ส.อบต.หมู่ที่  5
	- ในฐานะที่ผมอยู่หมู่ที่ 5 และรู้รายละเอียดเรื่องนี้ดี และอยากทำหน้าที่ตอบแทนผู้บริหาร

	นายภักดี   ม้าแก้ว
ประธานสภาฯ
	- นายสมศักดิ์ สงสว่าง ส.อบต.หมู่ที่ 9 ท่านยกมือเพื่อขอทักท้วง ขอเชิญครับ

	นายสมศักดิ์   สงสว่าง
ส.อบต.หมู่ที่ 9
	- ผมอภิปรายงบประมาณตามที่ผู้บริหารเสนอสภา ที่ผมอภิปรายฝ่ายบริหาร ฝากถามต่อท่านประธานถึงผู้บริหารนะครับ ท่านสมาชิกหมู่ที่ 5           ตอบ ผมไม่ได้ถามสมาชิกหมู่ที่ 5  แต่ผมถามผู้บริหารนะครับที่จะต้องชี้แจง

	นายชัยยา   กลางบน
ส.อบต.หมู่ที่ 5
	- ถ้าผมไม่มาพูดเลยก็ดูจะเป็นอะไรอยู่นะครับ และที่ท่านพูดก็เป็นชมรมที่ผมให้การสนับสนุนอยู่ ผมจะฝากท่านประธานไปยังสมาชิกนะครับ ว่าเป็นโครงการประเภทเดียวกัน ผมในนามตัวแทนหมู่บ้าน ก็ขอชี้แจงว่า         ตามข้อบัญญัติงบประมาณรายจ่าย ในส่วนรวมผมก็เห็นด้วยกับฝ่ายบริหาร แต่อย่างไรก็ตำหนิในร่างคำแถลงตรงนี้นิดนึงว่า การบริหารงานอยากให้ท่านกำหนดแข็งและจุดอ่อนนะครับ ในการบริหารโดยการใช้ SWOT มากำหนดจุดแข็งจุดอ่อนโอกาสและอุปสรรค และตามที่ผมได้ลงไปทำแผนประจำปีทุกหมู่บ้าน ผมเห็นว่าโซนหมู่บ้านข้างล่างจะเป็นดินเปรี้ยว โครงการปลูกพืชน้ำมันปาล์มมาอันดับ 1 ของหมู่บ้าน แต่ในร่างข้อบัญญัติมีโครงการเพียง     1 หมู่บ้าน ชาวบ้านมีโอกาสได้รับการสนับสนุนจากกรมพัฒนาที่ดินในการยกร่องนะครับ สองปี 20 กว่าล้าน แต่หันมาดูของ อบต.สนับสนุน ปีละ 1 แสนบาท สำหรับหมู่ที่ 5 ของเนินธัมมัง น่าเสียดายนะครับเมื่อท่านรู้ว่าจุดอ่อนจุดแข็งเป็นอยู่อย่างไร น่าจะสนับสนุนให้มากกว่านี้ ตามโครงการกลุ่มวิสาหกิจชุมชนร่วมกัน 4 หมู่บ้านนะครับ ผมขอฝากให้ฝ่ายบริหารในการทำข้อบัญญัติงบประมาณปีหน้ากำหนด SWOT ในการบริหาร น่าจะเป็นการบริหารที่ถูกจุดและรู้ว่าตรงไหนที่น่าจะช่วยเหลือนะครับ ผมในนามของหมู่ที่ 5 ก็มีเรื่องอภิปรายเพียงเท่านี้ครับ

	นายสวัสดิ์   ชุมคง
ส.อบต.หมู่ที่ 9
	- ในการพิจารณาในวาระที่ 1 ตามข้อบัญญัติที่ผมถืออยู่นี้นะครับ ข้อ 1 สถานะการคลัง และรายรับทั้งสิ้น แต่หน้าแรกผมไม่ติดใจหรอกครับ เพราะตั้งไว้เท่าไรก็จ่ายหมดทุกปี แต่ผมมาสงสัยในสำนักงานปลัด ในประเภทค่าใช้สอยเพราะลดลงมากนะ เช่นค่าเดินทาง ค่าลงทะเบียน การแข่งขันกีฬาก็ลด และไปดูในหน้า 45 รายจ่ายเพื่อการลงทุนของสำนักงานปลัด เห็นว่าเพิ่มขึ้นจากปีที่แล้วมาก ตั้งไว้ 3 แสนกว่าบาท แต่รู้สึกว่าจะเป็นครุภัณฑ์ของศูนย์เด็กเล็กเสียมาก เช่นโซฟา ล๊อคใส่กระเป๋าเด็ก โต๊ะนักเรียน โต๊ะครู ตู้ยาสามัญ หรือเพื่อเป็นพื้นฐานในการเรียนการสอนของเด็ก ผมรู้สึกพอใจเป็นอย่างมากในข้อบัญญัติงบประมาณในปีนี้ ที่ฝ่ายบริหารได้มองความสำคัญของเด็กนักเรียนจึงได้จัดซื้ออุปกรณ์ต่างๆ ปรับภูมิทัศน์และการทำรั้ว ถือว่าได้รักษาความปลอดภัยให้กับเด็กนะครับ ข้อบัญญัตินี้ผมเห็นด้วยนะครับ ขอบคุณครับ

	นายบุญสาร   ไกรทิพย์
ส.อบต.หมู่ที่ 4 
	- ในวาระที่ 3 การพิจารณาร่างข้อบัญญัติงบประมาณรายจ่ายประจำปี พ.ศ.2555 ในวาระที่ 1 ขั้นรับหลักการนะครับ ให้สมาชิกเปิดไปดูหน้า 54 ผมยังสงสัยว่าทุกครั้งที่ทำงบประมาณรายจ่ายหรือประชุมจ่ายขาดเงินสะสมจะมีการจัดซื้อปั้มน้ำหอยโข่ง-เครื่องสูบน้ำแบบบาดาล หลายๆครั้ง และหลายหนและซื้อๆไปไม่เคยแจ้งสภาว่าเครื่องเสีย ผมคิดว่าถ้าเครื่องไม่เสียไม่น่าจะตั้งไว้ในข้อบัญญัติ น่าจะเอางบประมาณไปพัฒนาหมู่บ้านดีกว่าแล้วเวลาเครื่องเสียก็มาจ่ายขาดเงินสะสมก็ได้ และผมตั้งข้อสังเกตว่าปีที่แล้วงบประมาณการลงทุน 9 แสนกว่าบาทและปีนี้ตั้งไว้ 2 ล้านกว่าบาท เยอะครับ และการทำรั้วของศูนย์ฯ ก็ตั้งงบประมาณไว้เยอะเกินไป แต่การสร้างรั้วฯผมเห็นด้วย แต่ให้เพื่อนสมาชิกดูรายละเอียดและเจาะลึกลงไปและในบางข้อมีการซ่อนเร้นไว้มาก แต่งบประมาณลงหมู่บ้านๆละหนึ่งแสนห้าหมื่นบาทหรือสองแสน  ก็ให้เพื่อนสมาชิกพิจารณานะครับ ผมขอจบแค่นี้ครับ

	นายภักดี   ม้าแก้ว
ส.อบต.หมู่ที่ 1
	- ในวาระที่ 3.1 เรื่องพิจารณาร่างข้อบัญญัติงบประมาณรายจ่ายประจำปี2555 ผมก็ยังมีข้อสงสัยอยู่หลายๆข้อ ให้สมาชิกเปิดไปที่หน้า 45ข้อ 35 จัดซื้อตู้ยาสามัญประจำบ้าน ตั้งไว้ 8,000 บาท เพื่อซื้อตู้ยา 2 ชุด ชองศูนย์พัฒนาเด็กเล็กศูนย์ละตู้ ศูนย์ละ 4,000 บาท และไปดูหน้าของส่วนโยธาหน้า 55 ข้อที่ 4.2 เพื่อจ่ายเป็นค่าปรับปรุงระบบเสียงตามสายของหมู่ที่ 10 ตั้งไว้ 70,000 บาท และสมาชิกไปดูรายละเอียดในข้อที่ 6 ใมค์ประกาศจำนวน    1 ตัว ราคาต่อหน่วย 5,500 บาท ครับท่านประธาน และในข้อ 8 เครื่องรับวิทยุ AM-FM เครื่องละ 2,650 บาท ผมคิดว่าราคาสูงเยอะ และในปีนี้ท่านนายกท่านไปเน้นในเรื่องกิจกรรมมาก เพราะกิจกรรมทุกกิจกรรมเพิ่มขึ้นกว่าเดิมของปีที่แล้วเกือบทุกรายการ ด้านพัฒนาไม่มีเลย และไม่เห็นความสำคัญของสมาชิก ท่านให้ไปหมู่บ้านละแสนกว่าบาท เช่นงานลอยกระทง 1 แสน เรือเพรียว 1 แสน ถ้าไม่ส่งแข่งขันก็ไม่ต้องตั้งงบประมาณ  นะครับ ที่จริงท่านต้องถามความจำเป็นของหมู่บ้านบ้าง แต่ท่านถือว่าทำอย่างไร สมาชิกก็คงให้ผ่าน ยกตัวอย่าง งบน้ำท่วมนายกจะประกาศให้ข้าวสารครัวละ 15 กิโลกรัม สมาชิกก็ไปแจ้งชาวบ้านว่าได้แน่ พอเสนอจังหวัดไม่ผ่าน ที่แท้มีงบประมาณ 8 แสนกว่าบาท ท่านนายกฯไม่ทำอาศัยจังหวัดอย่างเดียวมารู้ทีหลัง ของบประมาณ 2 แสนกว่าบาท ไปใช้ในด้านประปา งบประมาณยังเหลือ 6 แสนบาท ทำให้เสียชื่อไม่ใช่เสียชื่อคนเดียวนะครับเสียชื่อทั้งตำบล เพราะขออนุมัติงบไม่ผ่าน ตอนนี้ชาวบ้านก็ยังพูดและของที่แจกก็ขอมาจากหน่วยงานต่างๆ แต่ของอบต.ไม่จ่ายเลย อีกเรื่อง   ปีแรกเลยผมขอคอมพิวเตอร์ 1 ชุดเพื่อใช้ในกิจการของสภา เพื่อนสมาชิกมาก็ได้มาดูและหัดเปิดคอมฯให้เป็น ปีแรกก็ไม่ผ่านจนถึงปีนี้ก็ไม่ได้ ผมไม่คิดจะเอามาใช้เอง สมาชิกอาจมีกิจกรรมที่จะทำประสานกับหน่วยงานหรือดูรายการต่างๆเพื่อให้รู้เรื่องบ้าง แต่สมาชิกที่ได้ไปเรียนก็รู้เรื่องดี ผมไม่ได้ขอเพื่อเอาใช้เอง เพราะของผมมีอยู่แล้วแต่ต้องการให้เพื่อนสมาชิกได้ค้นหาความรู้บ้าง และงบประมาณสร้างรั้วศูนย์เด็กเล็ก ผมเห็นด้วยแต่งบประมาณตั้งไว้สูงเกินไปนะครับ ตั้ง 500,000 บาท มากกว่างบพัฒนาของหมู่บ้าน     งบของหมู่บ้านต้องมีถนนคอนกรีต ชาวบ้านต้องมีที่ทำกิน จะหมดวาระแล้วนะครับท่านประธาน ขอฝากนายกฯด้วยนะครับ ไม่มีเรื่องใดที่นายกจะจริงจังแก้ไขปัญหาให้ชาวบ้าน ผมก็เห็นมีกิจกรรมแต่ขึ้นเวที เช่น ลอยกระทง 1 แสน วันเด็กแห่งชาติ 1 แสน แต่พอมางบแข่งขันกีฬา ตัดลดลงจากปีที่แล้ว 3 แสนปีนี้ลดมาเหลือ 250,000 บาท ปีที่แล้วนักกีฬาก็เกือบจะหามาไม่ได้ แล้วปีนี้มาตั้ง 250,000 บาท แล้วจะทำได้อย่างไร และทุกปีเด็กก็ทะเลาะวิวาทกันจัดไปก็ไม่มีประโยชน์ กลับเสียประโยชน์ สมาชิกก็เดือดร้อน ท่านไม่เดือดร้อนเพราะใช้จ่ายตามงบประมาณ แต่สมาชิกเดือดร้อนเพราะนักกีฬาขออะไรมาสมาชิกก็ต้องซื้อให้ ถามว่าเป็นหน้าที่หรือไม่ก็เป็นหน้าที่ของสมาชิกก็ต้องใช้เงินส่วนตัว ผมคิดว่าไม่ต้องจัดเลย และก็มีหลายๆเรื่องผมเห็นด้วย แต่ก็มีหลายๆเรื่องที่ผมไม่เห็นด้วยครับ เพราะท่านไม่ปรึกษาสมาชิกเลย ท่านทำโดยพลการแต่ก็ขึ้นอยู่กับสภาฯครับ ถ้าสภาให้ผ่านก็จบ แต่ถ้าสภาไม่ให้ผ่านท่านก็ต้องพิจารณาใหม่นะครับ เรื่องข้อบัญญัติในปีนี้ผมไม่เห็นด้วย ที่ท่านทำบางเรื่องจำเป็นท่านไม่ทำ แต่บางเรื่องไม่จำเป็นแต่ท่านทำ ดูอย่างเครื่องถ่ายเอกสาร 2 วันดี 3 วันเสียและก็จำเป็น แต่ท่านไปจัดซื้อโปรเจคเตอร์มาทำไม ผมคิดว่าน่าจะซื้อเครื่องถ่ายเอกสารดีกว่า ท่านต้องบริหาร อบต.นี้นะครับ ไม่ใช่บริหารบริษัท แต่นี้เป็นความคิดของสภาเราต้องคิดร่วมกันนะครับ ผมเชื่อว่าสมาชิกก็มีความคิด แต่เกรงใจผู้บริหารและไม่กล้าพูด ที่ผมพูดไม่เฉพาะหมู่ที่ 1 แต่ผมพูดในภาพรวมทั้งตำบลน่าจะทำให้ดีกว่านี้นะครับ และเรื่องที่ทำกินท่านว่าเป็นนโยบายเดี๋ยวท่านดำเนินการเองแต่จะหมดวาระแล้วนะครับ ยังไม่ได้ดำเนินการเลย พูดแล้วต้องทำให้ได้นะครับ มีหลายเรื่องหลายข้อที่มีปัญหา บางโครงการท่านไม่ปรึกษาสมาชิก    แต่ไปปรึกษาผู้ใหญ่บ้าน พอโครงการออกมาสมาชิกไม่รู้เรื่อง แต่ผู้ใหญ่เขารู้แล้วนะครับ มีหลายเรื่องนะครับที่ต้องพูด การสร้างรั้วศูนย์เด็กเล็กสูงตั้ง 2 เมตร ผมคิดว่าน่าจะสร้างรั้ว อบต.ทั้งหมดเลยดีกว่า งบตรงนี้น่าจะลงหมู่บ้านหรือกลุ่มอาชีพแต่ก็เป็นอำนาจของสภาที่จะให้ทำหรือไม่ให้ทำ ผมขอจบแค่นี้ก่อนนะครับ

	นายจรัญ   หนูทอง
ส.อบต.หมู่ที่ 4
	- ผมจะขอพูดของส่วนโยธา ในค่าครุภัณฑ์ยานยนต์ 3.1 จัดซื้อรถจักรยานยนต์ 42,000 บาท และไปต่อพ่วงข้างอีก 18,000 บาท รวมแล้ว 60,000 บาท เพื่อเอาไปใช้ต่อท่อประปา และที่ผ่านมาได้ซ่อมรถกระบะคันเขียว 45,500 บาท เพื่อนำไปท่อประปา แต่นี้เอารถพ่วงข้างอีก ผมคิดว่าไม่มีความจำเป็นที่จะไปซื้อรถพ่วงข้าง เพราะรถกระบะคันเขียวมีแล้ว น่าจะเอา 60,000 บาท ไปซ่อมกระบะคันเขียวดีกว่า หรือให้ลงไปยังหมู่บ้าน หมู่ละ 6,000 บาท ก็ยังดีกว่า แต่ถ้าฝนตกรถพ่วงข้างก็ไปไม่ได้เพราะมันเปียกแต่คันเขียวไปได้ และพ่วงข้างผมไปต่อมา 15,500 บาทไม่ถึง18,000 บาท ผมคิดว่าตรงนี้ให้ผู้บริหารไปพิจารณาใหม่คิดใหม่นะครับ ขอบคุณครับ

	นายปรีชา   เดชสุทธิ์
ส.อบต.หมู่ที่ 7
	- ในการพิจารณาร่างข้อบัญญัติงบประมาณปี พ.ศ.2555 ผมจะเสนอในโครงการก่อสร้างก่อสร้างรั้วศูนย์พัฒนาเด็กเล็ก ตั้งไว้ 460,000 บาท ในการสร้างรั้วศูนย์พัฒนาเด็กเล็กผมเห็นด้วย แต่ผมขอติงนิดนึงว่า รั้วสร้างจากพื้นดิน 2 เมตร ผมไม่ทราบว่าจากระดับดินเดิมหรือไม่ เช่นด้านหลัง ด้านทางขวา ผมเห็นด้วยสูง 2 เมตร แต่มาด้านหน้าและด้านซ้ายสูง 2 เมตร เหมือนกันผมว่ามันไม่ใช่นะครับ ถ้าทำรั้วสูง 2 เมตรผมว่ามันเป็นคอกแล้ว นะครับ มันไม่ใช่รั้วแล้วนะครับ ผมคิดว่าให้แก้รายละเอียดนะครับ

	นายศรายุธ   สุขศรี
ส.อบต.หมู่ที่ 6
	- ในการพิจารณาร่างข้อบัญญัติ งบประมาณรายจ่ายประจำปี พ.ศ.2555 ก็ได้พิจารณากันมาพอสมควรแล้ว และปีนี้ผมขอขอบคุณท่านนายกฯที่ตั้งงบประมาณเอาไว้เช่น งบกลาง ท่านได้ตั้งไว้น้อยกว่าปีที่ผ่านมา พอมันน้อยเกินไปมันก็มีผลกระทบนะครับท่านประธานฯ เพราะภารกิจของเราต้องเป็นผู้ดูแลความเดือดร้อนของพี่น้องประชาชน และปีนี้เป็นปีมะโรง เขาบอกเล่ากันมาว่าน้ำจะใหญ่กว่าทุกปี เราดูขณะนี้ภัยน้ำท่วมภาคเหนือ ภาคกลาง ภาคอีสาน น้ำก็ท่วมมากว่าทุกปี และก็มาเร็วด้วย ทำให้ปีนี้น่าเป็นห่วง    เงินสะสมของ อบต.เป็นอำนาจของสภา อำนาจของผู้บริหารหมดแล้ว    และตามที่สมาชิกอภิปรายว่าต้องขออำนาจอนุมัติต่อผู้ว่าราชการจังหวัดแต่ถ้าท่านไม่อนุมัติ เราก็ไม่สามารถนำมาช่วยเหลือพี่น้องประชาชนได้ เรื่องนี้ก็น่าเป็นห่วงแต่ถ้าผมว่าถ้าเราไปตั้งงบประมาณ งบกลางมาก งบพัฒนาก็จะน้อย และมีผลกระทบต่อพี่น้องในตำบลอีกเพราะเราไม่ได้พัฒนาอย่างต่อเนื่อง หลายหมู่บ้าน หลายโครงการ การเดินทางไปยังไม่สะดวกใช้ได้ไม่ทุกฤดูกาล และในดุลยพินิจของสภาทั้ง 20 ท่าน ตลอดคณะผู้บริหารและตลอดไปถึงเจ้าหน้าที่พนักงานด้วยเพราะทุกฝ่ายจะต้องดูแลทุกส่วนของสำนักงาน ถ้าเราจะลดงบประมาณลงมาได้หรือไม่ ผมก็ขอฝากท่านนายกฯว่าทุกฝ่ายท่านได้ไปประสานงาน ขอลดรายจ่ายประจำได้หรือไม่ ก็ลดมาได้เพราะท่านก็มีเหตุผล เพราะการใช้จ่ายตลอดปีก็มีความจำเป็นเพื่อบริหารกิจกรรม อบต.ก็เพื่อประชาชนตรงนี้และท่านประธานที่ผมบอกว่าพวกเราทุกคนต้องมาช่วยดูแลว่าทำอย่างไรจะให้เกิดประโยชน์สูงสุด อย่างที่สมาชิกได้อภิปรายว่าบางเรื่องก็ไม่ดีเพราะรายละเอียดมันไม่ชัดเจน การสร้างกำแพงศูนย์เด็กเล็กในส่วนตัวผมว่าดีมาก ถ้ามีหมาบ้ามากัดเด็กในศูนย์ ผมว่าพวกเราทั้งหมดนี้จะทำอย่างไร ที่จะทำอย่างไรให้เด็กของเรามีความปลอดภัยที่สุด ผมอยากจะให้ทางช่างโยธามาชี้แจง หรือท่านนายกฯก็สามารถชี้แจงได้ในเรื่องความสูงของรั้ว 2เมตร ผมขอฝากท่านประธานไปยังท่านนายกฯ   นะครับว่าเรื่องไหนชี้แจงได้น่าจะชี้แจงนะครับ เพราะเราจะได้รู้ว่ามันเป็นอย่างไร เช่นสูง 2 เมตรจากพื้นดินขึ้นมาเท่าไรกันแน่ เราจะไม่ต้องวกวนถ้านายกชี้แจง สมาชิกก็อาจจะรับได้ ผมคิดว่างบประมาณของปี 55 ถ้าดูอย่างรอบคอบ ท่านบริหารปีนี้ก็ได้ปรับได้มาใช้ในการพัฒนา เราต้องยอมรับว่าครั้งนี้มี 24 ล้าน แต่ถามว่าเราได้จริงๆเท่าไร งบที่เราได้มามากมันมาจากไหน เราไม่สามารถโทษผู้บริหารได้นี่คือความจริงครับ เงินผู้สูงอายุ อาหารกลางวันไม่อยู่ที่ อบต. งบ อบต.จริงๆ 10 กว่าล้านบาท รายจ่ายประจำเท่าไร และงบลงทุนเท่าไร ผมอภิปรายลักษณะการทำงบประมาณ บางครั้งผมก็ติง บาง อบต.ท่านเชื่อหรือไม่ครับตั้งงบกลางไว้ 2 ล้าน งบลงทุนไม่มี แต่ของ  แม่เจ้าอยู่หัวผมถือว่าปีนี้เป็นปีที่ดี งบกลาง บางครั้งท่านบริหารที่เอาความเดือดร้อนมากมาอยู่ต้นๆ และเรื่องที่มีความเดือดร้อนน้อยไปไว้หลังๆ ก็สามารถแก้ปัญหาได้ แต่ท่านนายกใช้อำนาจเอื้อประโยชน์ให้แก่พวกพ้อง ตรงนั้นแหล่ะครับมันจะไม่เกิดประโยชน์กับคนที่เดือดร้อนจริงๆ ที่ผมย้ำตรงนี้นะครับเพราะปีนี้ฝ่ายบริหารได้ไปแก้ในจุดนั้นมา โดยตั้งงงบกลางไว้น้อย เมื่อตั้งไว้น้อยตั้งใช้ให้คุ้มค่าที่สุดและอย่าไปใช้มูมมาม เพราะงบประมาณ มี 3 แสนใช้ต้นปีหมด ปลายปีเกิดปัญหาอย่างนี้มันก็แย่ อย่างอีกเรื่องหนึ่งคือค่าวัสดุโฆษณาและเผยแพร่ตั้งไว้ 100,500 บาท ค่าจัดซื้อมัลติมีเดียโปรเจคเตอร์ 99,000 บาท ตรงนี้แหล่ะถามว่าฝ่ายบริหารตั้งไว้และให้เกิดประโยชน์กับตำบลอย่างมหาศาล แต่ถ้าซื้อมาตั้งไว้เฉยๆ ผมบอกว่าไม่มีคุณค่าอย่างเดียว ถามว่าทำไมตอนนี้เขาใช้เทคโนโลยีผมยกตัวอย่างว่า       ถ้า อบต.จัดราชการตำบลอย่างเดียว ตำบล 1 ผลิตภัณฑ์1ตำบล เวลาใครมาก็เปิดให้เขาดู มีกิจกรรมลอยกระทง วันกตัญญูของแม่เจ้าอยู่หัว ว่าตำบล   แม่เจ้าอยู่หัวมีแหล่งท่องเที่ยวอย่างนี้ เรามีสินค้าอย่างนี้ เรามีวัฒนธรรม  อย่างนี้ ก็ทำให้เกิดประโยชน์นะครับท่านประธาน แต่ถ้าเอามาตั้งไว้ตามที่สมาชิกอภิปรายผมก็ไม่เห็นด้วย เราก็ไม่ได้ร่ำรวยอะไร งบประมาณตั้ง   แสนกว่า ถ้าถามว่าให้ซื้อผมเห็นด้วยแต่ต้องให้เกิดประโยชน์อย่างที่ผมเสนอนะครับ ถ้าเราจะของบประมาณจากหน่วยงานอื่น โดยการพูดให้เขาฟังอย่างเดียวคงจะยากแต่ถ้าเรามีหลักฐานแสดงให้เขาเห็นก็คงจะไม่มีปัญหา ตามที่สมาชิกอภิปรายเรื่องการจัดงบการแข่งเรือเพรียว เรื่องกิจกรรมถามว่าท่านพูดถูก แต่ต้องขึ้นกับสภา ว่าเรื่องกิจกรรมเราจะจัดกันหรือไม่  ถ้าว่าเรื่องพัฒนาสำคัญกว่าหรือเราจะเดินพร้อมๆกันกับการจัดกิจกรรมประเพณี    เราต้องมาพูดและมาคุย ว่าเราไม่อนุรักษ์วัฒนธรรมประชาชนในตำบลจะอยู่กันอย่างไร และบางเรื่องผมว่าเรามีความจำเป็นในกิจกรรมที่ต้องทำ    เพราะเราต้องให้เด็กมีองค์ความรู้ มีการแข่งขันกัน ว่าเด็กมีวิวัฒนาการเป็นอย่างไร แล้วเราจะส่งเสริมเด็กอย่างไร อย่างนี้เป็นต้น ผมว่าบางเรื่องก็มีประโยชน์ เช่นการแข่งเรือเพรียวชิงถ้วยพระราชทาน เพราะเราสร้างเรือไว้ตั้ง 3 ลำ เพื่อเข้าถึงกิจกรรมตรงนี้เพื่ออนุรักษ์วัฒนธรรมของลุ่มน้ำปากพนัง และการขอถ้วยของในหลวงมันสำคัญแต่การแข่งขันจะแพ้หรือชนะก็คนละเรื่องแต่เราก็ต้องมีเป้าหมายที่ต้องการชนะ เราต้องมีการพัฒนาและแก้ไข ผมคิดว่ากิจกรรมผมคิดว่าต้องมี แต่ว่าจะทำกิจกรรมอะไรบ้างเราต้องมาคิดกัน ที่เรามาประชุมตรงนี้ก็มาพิจารณางบประมาณเพื่อให้เกิดประโยชน์สูงสุดของตำบล ในการทำงบประมาณในปี 55 และปีที่ผ่านมาผมว่าปีนี้การทำงบประมาณดีกว่าทุกปี และรายจ่ายประจำของสำนักงานปลัดขอมามากแต่ท่านก็ยอมรับเมื่อท่านนายกฯให้เท่านี้ ทางส่วนการคลังก็ขอมากกว่านี้แน่ นายกฯให้ไปเท่านี้ ส่วนโยธาก็เหมือนกัน การบริหารกิจกรรมการบริหารในสภาในองค์กรหรือการพัฒนาถนนหนทางหรือด้านอาชีพ แต่เราต้องตรวจสอบดูแลให้เกิดผลประโยชน์สูงสุด ตรงไหนใช้ไปไม่เกิดประโยชน์หยุดไว้ก่อนอย่าไปทำครับ อย่างที่ไปอบรมอย่างนี้ปีละสามแสนหมดนะครับ   ท่านประธานถ้าเราไม่ไปอบรม เราจัดอบรมที่ อบต.โดยเชิญเจ้าหน้าที่มา สำนักงานปลัดอยากรู้เรื่องอะไร โยธาเรื่องอะไร การคลังเรื่องอะไรเราเชิญมาเลยและจัดอบรมเอง ฝ่ายสภาอยากรู้เรื่องการบริหารปกครองก็เชิญวิทยากรมาเลยจ่ายค่าอบรมให้เขาและทุกส่วนทุกคนก็ได้รู้กันทุกคน ถ้าทำได้ผมว่าเกิดประโยชน์นะครับท่านประธาน ท่านประธานครับในตำบลของเรามีภาระมากที่จะต้องทำแต่งบประมาณน้อย แต่การบริหารงบประมาณน้อยให้มีประสิทธิภาพแล้วมันเกิดประสิทธิผลนะครับท่านประธาน แต่สมาชิกก็ต้องตรวจสอบและแนะนำเสนอนายกฯได้ ผมในส่วนตัวแล้วขอสนับสนุนการทำงบประมาณนี้ ขอบคุณครับท่านประธานอ

	นายบุญสาร   ไกรทิพย์
ส.อบต.หมู่ที่ 4
	- ผมอยากจะคุยอีกเรื่องการบริหารงบกลางคือเวลาท่านใช้จ่ายงบกลางให้ท่านแจ้งสภาทราบด้วยว่าท่านทำเรื่องอะไรบ้าง ผมขอแค่นี้ครับท่าน

	นายสาธิต   โสมจันทร์
ส.อบต.หมู่ที่ 2
	- ในการจัดซื้อโปรเจคเตอร์ ผมก็ข้องใจอยู่ครับ งบประมาณแสนกว่าถ้าผ่านไปก็ดี แต่ผมอยากให้ฝ่ายบริหารจัดซื้อเครื่องคอมพิวเตอร์และอินเตอร์เน็ตไว้บริการประชาชนและซื้อเครื่องถ่ายเอกสารใหม่นะครับ ผมคิดว่าน่าจะมีประโยชน์มากกว่านะครับ 

	นายสมศักดิ์   สงสว่าง
ส.อบต.หมู่ที่ 9
	- มีหลายเรื่องที่ผมถามไปแล้วแต่บางเรื่องก็ยังไม่ได้ถามนะครับ ในหน้า 39 ข้อ 3.5 ค่าใช้จ่ายในการพัฒนาระบบเทคโนโลยีตั้งไว้ 20,000 บาท มาปี54 ตั้งไว้ 40,000 บาทลดลงมา 20,000 บาท ในรายละเอียดเขียนว่าเพื่อเป็นค่าใช้จ่ายเพื่อเป็นการพัฒนาระบบเทคโนโลยีฯลฯ ผมสงสัยว่าค่าเชื่อมต่ออินเตอร์เน็ตมันลดลงหรืว่าไม่ต้องเก็บ เห็นจึงตัดงบประมาณลงมาผมเลยสงสัย ช่วยตอบผมด้วย และอีกเรื่องงบกลางผมรู้สึกว่าร่างตัวก่อน 8 แสนกว่าบาทแต่มางบประมาณตัวใหม่ลดลงมาเหลือ สามแสนบาทห้าหมื่นกว่าบาท แต่ผมไปดูในฝ่ายโฆษณางบกลางที่ลดลงมาไม่มีในโครงการของหมู่บ้านแต่ไปอยู่ในส่วนที่ทำกำแพงศูนย์พัฒนาเด็กเล็กแต่ผมคิดว่าท่านนายกฯเอาส่วนที่ลดจากงบกลางไปลงหมู่บ้านน่าจะดีกว่านะครับ ขอบคุณครับ

	นายภักดี   ม้าแก้ว
ประธานสภาฯ
	- ท่านใดจะอภิปรายอีก ถ้าไม่มีผมขอเชิญท่านนายกฯครับ

	นายบำเพ็ญ   เจียะรัตน์
นายก อบต.
	- ผมต้องตอบในประเด็นต่างๆและก็คงกลับไปกลับมานะครับ เอาของเจ้าหน้าที่ก่อนในการก่อสร้างรั้ว ผมก็ต้องดูเช่น เสาเข็มเพื่อให้เงินส่วนนั้นจะได้กระจายไปทำส่วนอื่นและเมื่อทำแล้ว แต่ทำแล้วต้องมีคุณภาพด้วยเพราะตรงนั้นเป็นดินทรายถ้าเราทำรากฐานให้ใหญ่ก็จะได้แข็งแรงและทนทานถ้าดูเลขแล้วก็มาก ถ้าท่านดูแล้วน่าจะละอายใจนะครับ ศูนย์เด็กเล็กแม่เจ้าอยู่หัวกั้นรั้วด้วยไม้เสม็ดท่านไม่ละอายใจบ้างหรือครับ เราต้องทำใหม่เพื่อให้ดูให้เหมาะสมและความปลอดภัยของเด็กๆด้วยและเป็นหน้าเป็นตาของ อบต.ด้วยและเป็นภาพรวมของ อบต.และตำบลและที่สมาชิกอภิปรายว่ามันสูงไปดูเป็นคอกแต่สูงแต่มันต้องโปร่ง ที่ว่า 2 เมตรตรงนั้นเราได้ระดับแล้วหรือยังเพราะเราถมพื้น แล้วพื้นก็จะสูงขึ้นไปอีก ก็คงจะเหลือเมตรเศษๆเท่านั้นแต่ในส่วนรายละเอียดแบบแปลนก็ให้ส่วนโยธานำเสนอตรงนั้น ขอเชิญหัวหน้าส่วนโยธาครับ

	นายอนุชา   รักษ์รงค์
หัวหน้าส่วนโยธา
	- ในการทำรั้วศูนย์เด็กเล็กนะครับข้างหลังจะเป็นรั้วทึบนะครับ ด้านข้างขวาที่ติดสวนปาล์มก็ทึบ ส่วนในด้านหน้าในพื้นที่ของ อบต.ต้องแบ่งเป็นสามด้านเพราะรถบรรทุกน้ำจะเข้าไม่ได้ และขนาดของเสาผมคิดขนาดไว้        20x20 ซ.ม. นายกฯว่าหนาเกินไปเลยลดเหลือ 15x15 ซ.ม.ให้สมาชิกดูตามแบบแปลนนะครับ และเสาเข็มต้องลงจากพื้นถมไปถึงดินเดิมประมาณ 2 เมตร และมีถมด้านล่างก่ออิฐบล๊อกและทำถมมาถึงระดับดินถมและเทคานอีกชั้นและก็ดับอิฐบล็อกส่วนด้านหน้ากำแพงคอนกรีตไม้สำเร็จสูง 2 เมตรยาว 62 เมตร ตามรูปนี้นะครับ ส่วนของผมก็มีเท่านี้ครับ

	นายบำเพ็ญ   เจียะรัตน์
นายก อบต.
	- ในส่วนรั้วแบบแปลนทางบริหารคิดว่ามีความจำเป็นนะครับ ประเด็นที่ 2 เกี่ยวกับโครงการทำถนนสายท่าดินแดง ขอทำความเข้าใจกับสมาชิก ส่วนโยธาได้ลงไปในพื้นที่ทางสมาชิกบอกว่าใช้ท่อ 80x100 ม.2จุดๆละ 8 ท่อนผมคิดว่า2จุดคงระบายน้ำได้ทัน ถ้า100x100 มันก็ใหญ่เกินไปสิ้นเปลืองงบคิดว่าในการทำงบประมาณของหมู่ที่4ถูกต้องนะครับและมาหมู่ที่ 9 ในงบประมาณผมคิดแต่งบประมาณเรามีเท่าไรและหมู่บ้านอื่นก็จำเป็นและในงบประมาณเช่นค่าตอบแทนสมาชิกก็ขึ้นไป 20% ก็เป็นภาระที่ต้องกันไว้   นะครับและรายจ่ายประจำก็เป็นสิ่งสำคัญที่ต้องดำเนินการและจำเป็นความพร้อมตรงนั้นต้องมี คน เงินและวัสดุเพราะงบประมาณก็จำกัดรายได้ของเราก็น้อยส่วนใหญ่จะเป็นรายได้จากรัฐบาลหรือเงินอุดหนุนเฉพาะกิจ ต่อไปเกี่ยวกับโปรเจคเตอร์ก็มีความจำเป็นนะครับ อยู่ที่อบต.ตรงนี้ไม่แปลกและที่ผมไปศึกษาดูในแต่ละที่เขาก็มีความพร้อมในเครื่องมือแม้แต่การะเกดเขาก็มีมานานแล้ว การที่มีเทคโนโลยีมันก็อำนวยความรู้ของเราและบุคลากรของเรา และบุคคลที่เข้ามาแต่ก็จำเป็น ยุคนี้เป็นยุคเทคโนโลยีและการสื่อสารก็สำคัญ ก็มาเรื่องค่าเช่าบ้านที่บอกว่าส่วนโยธาทำไมตั้งไว้น้อยเพราะส่วนโยธาเขาเบิกได้แค่คนเดียวและการเบิกก็มีระเบียบว่าระดับไหนเบิกได้เท่าไร ตรงที่ของปลัดก็ต้องชี้แจงให้สมาชิกเข้าใจนะครับ และมาในเรื่องค่าตอบแทนนอกเวลาราชการของส่วนโยธาและการคลัง การทำงบค่าตอบแทนนอกเวลาก็ต้องมี เช่นในวันเสาร์และอาทิตย์ ตอนนี้ท่านอาจจะเห็นจะมีพนักงานประปาจะมาอยู่ที่ศูนย์อยู่ 2 ท่าน ในส่วนการคลังก็เป็นการตอบแทนค่าตรวจงานจ้างต่างๆ ตามที่ กฎหมายกำหนดเพราะมันมีระเบียบในส่วนนี้ ต่อมาเกี่ยวกับการศึกษาบุตรนะครับผมเอาในรายจ่ายประจำก็พยายามดูมันต้องเกี่ยวข้องกับเจ้าหน้าที่งบประมาณด้วย คือต้องดูจากรายจ่ายของปีที่แล้วและต้องมาทำว่าปีที่แล้วจ่ายไปเท่าไรควรปรับหรือลดตรงนั้น ส่วนที่ตั้งไว้ก็ต้องจ่ายนะครับเดี๋ยวในส่วนตรงนั้นก็จะให้ปลัดช่วยตอบนะครับ และมาค่าซ่อมแซมรายจ่ายประจำก็ต้องเกิดขึ้นนะครับ และมาเรื่องการจัดทำประชาคมปีที่แล้วเราก็มีค่าจัดเลี้ยง ปีที่ผ่านมาเราก็ทำเกือบทุกหมู่ แต่บางหมู่ก็ไม่ได้รับตรงนั้นจากการตอบรับที่เราทำบางหมู่ก็ตอบรับดี บางหมู่เขาก็ถือเป็นหน้าที่ของเขาที่ต้องทำอยู่แล้วบางท่านบอกว่าตรงนี้ไม่จำเป็นเพราะมันเป็นการมีส่วนร่วมของประชาชนและเขาก็มีการประชุมประจำเดือน และที่ผมเปรียบเทียบแล้วการมาประชุมของหมู่บ้านผู้ที่มาก็เหมือนเดิมไม่มีการเพิ่มขึ้น ผมเลยตัดในส่วนนี้ออกไป และต่อมาเกี่ยวกับการสมทบทุนสุขภาพและเรื่องนี้ก็เป็นเรื่องใหม่ แต่เรื่องเก่าคือการจัดสวัสดิการชุมชนผมคิดว่าคงจะเป็นตัวเดียวกันนะครับ ดังที่สมาชิกหมู่ที่ 5 ก็ได้เกริ่นไปในเรื่องชมรมของผู้สูงอายุ ก็ตามที่ท่านบอก เมื่อก่อนเป็นอนามัยแต่ตอนนี้ก็เป็นโรงพยาบาลส่งเสริมสุขภาพตำบลบ้านเนินธัมมังและมาเป็นชมรมผู้สูงอายุบ้านเนินธัมมัง และชมรมผู้สูงอายุตำบลแม่เจ้าอยู่หัว แต่กิจกรรมมันต่างกันนะครับกองทุนฯเราตั้งสมทบแต่ของชมรมผู้สูงอายุเขาก็เขียนโครงการของเขาเองว่าจะทำกิจกรรมอะไรบ้างแล้วนั่นเป็นความต้องการของกลุ่มต่างๆแต่มันต้องแยก    นะครับ ที่ท่านพูดว่าเอางบสมทบฯสามแสนกว่าบาทไปใช้ตรงนั้นมันไม่ใช่   ที่เราตั้งรับไว้เพื่อรอรับเงินอุดหนุนจากรัฐบาล ก็มาถึงส่วนโยธาว่าตอนนี้จะมีรถพ่วงก็ถือว่าใหญ่นะครับไม่มี อบต.ไหนเขามี ดังที่สมาชิกบอกว่ารถคันเขียวก็มีอยู่แล้วซ่อมให้ดี แต่ทางการปฏิบัติก็มีปัญหาในการซ่อมประปา พนักงานบางคนขับรถยนต์ได้แต่ใบขับขี่ไม่มีและบางท่านก็ขับรถยนต์ไม่ได้เลยก็มีปัญหา และเป็นการประหยัดคนบรรทุกท่อทุกอะไรมันก็ได้เท่ากัน วัสดุที่เอาไปซ่อมก็ไม่มากคิดว่างบประมาณนี้ก็ไม่มาก บางอบต.รถส่วนโยธา 2 คัน สำนักงานปลัด 1 คันแต่ของเรารถ4ประตูหรือตอนครึ่งไม่มีนโยบายจะซื้อ นะครับ และมาของหมู่ที่ 9 การเจาะบ่อบาดาลคงจะมีปัญหาครับเรื่องน้ำไม่พอใช้และมาจากแผนประชาคมและงบประมาณก็ตั้งไว้น้อย ครั้งแรกผมติดต่อกับผู้เจาะบ่อชุด1จากประมาณสามแสนกว่าบาทผมต่อลงมาจนได้เท่านี้และน่ายินดีหมู่ที่ 9 เพราะปีที่ผ่านมาเราได้ทำเรื่องของหอประปาหมู่บ้านทราบข่าวว่าน่าจะได้ 3 หมู่คือหมู่ 9,10,4 เราก็ต้องเพิ่มภาระขึ้นมาอีก แต่การเพิ่มภาระถือว่าเป็นประโยชน์ของพี่น้องก็คิดว่าคงจะไปลงที่เจาะไว้ตรงนั้น และมาถึงเกี่ยวกับการซื้อวัสดุประปาสมาชิกหมู่ที่ 4 สงสัยว่าทำงบประมาณทีไรต้องมีวัสดุประปานะครับ ผมทำความเข้าใจว่าทุกสิ่งทุกอย่างเป็นวัสดุสิ้นเปลืองนะครับ มอเตอร์และซัมเมอสก็เป็นวัสดุที่ไม่ถาวรสิ้นเปลือง แต่อบต.ก็ต้องแบกภาระส่วนนี้ ถ้าวันไหนน้ำไม่ไหลจะมีชาวบ้านโทรเข้ามาตั้งหลายสาย ท่านสมาชิกบอกว่าค่อยจ่ายขาดเงินสะสมและให้ผมตอบชาวบ้านว่าเดี๋ยวจะขอจ่ายขาดให้ แต่ต้องขอเปิดประชุมวิสามัญ       ขออนุมัติกว่าจะจัดหาได้ต้องใช้เวลากี่วันให้ท่านคิดดู ถ้าเราไม่ตั้งรองรับตรงนี้ไว้ เพราะเราก็ไม่สามารถรู้ได้ว่ามันจะเสียวันไหน ผมขอทำความเข้าใจไว้ตรงนี้นะครับ มาถึงสมาชิกหมู่ที่ 1 ที่ท่านได้ทำหน้าที่ผลประโยชน์ของชาวบ้านผมก็ขอบคุณตรงนี้นะครับ ตามที่ถามว่าซื้อตู้ยาสามัญไว้ 2 ศูนย์   นะครับ ตู้ละประมาณ 4,000 บาท ให้ผู้ที่เกี่ยวข้องไปตรวจสอบตรงนั้นมา  นะครับ บางทีตู้ราคา 300-400 บาทก็มีครับ แต่ผมคิดว่าตู้ยาต้องเป็นตู้แบบเป็นชั้นๆ มีระเบียบการจัดวางยาที่จำเป็นต้องใช้ก็ต้องสะดวกในส่วนนี้มันอยู่ที่ขนาดของตู้ แต่ตั้งไว้ 4,000 บาท เอาไม้มา4 แผ่นมาประกอบทำมามันก็ไม่เหมาะสมก็ต้องดูที่การจัดซื้อและคุณสมบัติที่เหมาะสมนะครับและเรื่องเกี่ยวกับการจัดซื้อเสียงตามสายของหมู่ที่ 5และหมู่ที่10 ทางช่างและสมาชิกของหมู่บ้านก็ได้ไปตรวจสอบราคาตามความต้องการของหมู่บ้านแล้วเวลาจัดซื้อก็ต้องตรวจสอบว่าถูกต้องตามสเป็กที่กำหนดหรือไม่มีคุณภาพหรือไม่มันก็เป็นเรื่องที่ต้องดำเนินการในส่วนนั้น และมาในเรื่องข้าวสาร 15 กิโลกรัม ก็โยนให้บริหาร บริหารไม่จ่ายหาเงินไม่ได้ แต่ท่านก็ทราบว่าผมไม่ได้ยกมือตรงนั้นและท่านก็ทราบระเบียบดีว่าการจ่ายเงินสำรองสะสมมันต้องผ่านผู้ว่าราชการจังหวัด ตรงนั้นท่านต้องร่วมกันรับผิดชอบ มาเรื่องคอมพิวเตอร์ของสภา ตรงนี้ผมเอาในส่วนนี้ก็ต้องรอบคอบในการทำงบประมาณร่างครั้งก่อนก็ส่งมาผมก็ตัดเอาไปลงหมู่บ้าน ถ้าถามถึงกิจกรรมของสภาคือถ้าเลขาสภาเป็นสมาชิกผมยินดีซื้อให้ แต่นี่เลขาสภาเป็นท่านปลัดฯตรงนี้ชัดเจน ผมคิดว่าไม่จำเป็นเพราะในสำนักงานปลัดมีหลายเครื่องก็เอาไปใช้ได้และการบริการอินเตอร์เน็ตข้างล่างเชิญครับมีอยู่แล้วเสียก็ซ่อมถ้าไม่ดีก็เอาใหม่ ตามลงไปดูข้างล่างอยู่ขวามือนะครับ และเกี่ยวกับงบประมาณที่ท่านว่าเทียวผลัดไปผลัดมาตรงนี้ผมก็ไม่เข้าใจนะครับก็ขอผ่านตรงนี้ และในอีกเรื่องคือเรื่องที่ดินทำกินผมก็พยายามและกำลังศึกษาข้อมูล และให้เลขาฯคนใหม่ดำเนินการต่อ และตามที่สมาชิกทุกคนก็ปกป้องที่ดินของพี่น้องที่เครือข่ายคนจนแต่สภาไม่ให้ผ่านก็ขอขอบคุณสมาชิกทุกท่าน ในข้อบัญญัติเรื่องงบประมาณ งบกลางที่ผ่านมาก็ช่วงนี้มีการจ่ายไปแล้วและบางส่วนก็ยังไม่ได้ดำเนินการถ้าท่านสมาชิกถามก็ทำกระทู้ถามมา ตามที่ท่านประธานสภาฯได้ชี้แจงในครั้งก่อน ผมก็จะได้จัดเตรียมเอกสารตรวจสอบมาตอบให้แต่จะให้ผมตอบเลยวันนี้ข้อมูลต่างๆผมก็คงจำได้ไม่หมด ถ้าสมาชิกต้องการทราบก็ประชุมสมัยหน้าให้ดำเนินการให้ถูกต้องตามระเบียบการประชุมนะครับ คงจะหมดแล้วนะครับ ถ้าท่านใดจะถามก็ขอเชิญถามครับ

	นายสมศักดิ์   สงสว่าง
ส.อบต.หมู่ที่ 9
	- ขอขอบคุณท่านนายกฯได้ตอบคำชี้แจง แต่นายกฯตอบของผมตกไป 2 ประเด็น คือหน้า39ข้อ3.5 การพัฒนาระบบเทคโนโลยีที่ปีที่แล้วตั้งไว้         4หมื่น แต่ปีนี้ก็ลดลงมา 2 หมื่น ผมถามว่าทำไมต้องลดลงหรือเขาไม่เก็บหรือเราใช้น้อยลงและในอีกประเด็นอยู่ในหน้าที่ 4 เรื่องภาษียาสูบปี52เรารับ    2หมื่นกว่ามาปี 53 รับมา 288บาทและปี54ยังไม่มีตัวเลข ผมสงสัยตรงนี้  ครับ นายกฯช่วยตอบให้ผมอีกที

	นายภักดี   ม้าแก้ว
ประธานสภาฯ
	- ตามที่สมาชิกหมู่ที่ 9 บอกว่านายกฯตอบตกไป 2 ประเด็นถ้านายกฯจะชี้แจงก็ขอเชิญครับ

	นายบำเพ็ญ   เจียะรัตน์
นายก อบต.
	- ในหน้า 39 การพัฒนาระบบเทคโนโลยีสารสนเทศสื่อสารก็เป็นเรื่องใหม่ในระบบบัญชีใหม่และเรื่องภาษีก็ขอให้หัวหน้าส่วนการคลังตอบนะครับ

	นางณัฐนรี   มีสวน
หัวหน้าส่วนการคลัง
	- ขอชี้แจงในเรื่องของรายได้ก่อนนะคะ ในเรื่องรายได้ค่าภาษียาสูบว่าทำไมจึงได้น้อย การจัดเก็บภาษียาสูบเป็นหน้าที่ของรัฐบาลในการจัดเก็บนะคะและก็เป็นหน้าที่ของกระทรวงการคลังในการจัดสรรรายได้ให้ อปท.ต่างๆ เราก็ไม่ทราบสาเหตุว่าทำไมเราจึงได้เท่านี้อันนี้ก็ไม่สามารถทราบได้นะคะ และในส่วนคอมพิวเตอร์ต่อไปการจัดทำบัญชีเราไม่สามารถทำมืออย่างเดียว ต่อไปต้องเข้าระบบคอมพิวเตอร์ที่ในระบบของกรมฯหรือครม.ที่ดูแลในกิจการของ อปท.แต่เขารู้ว่า อบต.ไหนจ่ายค่าอะไรไปเท่าไร ดำเนินการ     ถึงไหน เขาก็กดดูข้อมูลของเราได้เลยโดยไม่ต้องรอจ่ายผลต่อสิ้นปีงบประมาณเหมือนที่ผ่านมา และการจัดหาพัสดุก็ต้องเข้าระบบคลังแต่การขออนุมัติการดำเนินการเมื่อเสร็จเรียบร้อยแล้วทุกขั้นตอนต้องยื่นข้อมูลลงในระบบนี้หมด จะทำย้อนหลังไม่ได้แล้วนะคะ และการจ่ายเงินมาให้ อบต.เขาก็ต้องจ่ายตามระบบไม่ต้องผ่านจังหวัดแล้วอบต.ก็ดำเนินการเบิกเอง แต่ถ้าเราไม่มีระบบนี้เราก็ไม่ได้งบประมาณนะคะ และขอขอบคุณที่ท่านนายกฯได้จัดตั้งซื้อคอมพิวเตอร์ให้ส่วนการคลังเพิ่มนะคะ และการจัดซื้อต่างๆต่อไปต้องเป็นปัจจุบันหมดนะคะท่านต้องแจ้งพัสดุล่วงหน้าก่อนและดิฉันจะเป็นคนป้อนข้อมูลเข้าระบบและเสนอปลัดฯเป็นผู้อนุมัติเพราะเป็นขั้นตอนที่ทางกรมฯกำหนดมา แต่การอนุมัติซื้อหรือทำอะไรท่านนายกฯก็อนุมัติในฎีกาเหมือนปกติเช่นเดิมนะคะ พอนายกอนุมัติแล้วก็ดำเนินการตามระบบคอมพิวเตอร์ตามที่ชี้แจงมาแล้วนะคะ

	นายชัยวัฒน์   สิทธิศักดิ์
ปลัด อบต.
	- ส่วนของผมก็ในเรื่องค่าเช่าบ้านของพนักงานว่าทำไมไม่เท่ากันคือมันมีระเบียบและขั้นตอนและอยู่ในระดับการทำงานหรือคือซีไหนสามารถเบิกได้เท่าไร ก็มีระเบียบชัดเจน และใครสามารถเบิกได้ก็มีคือใครที่บรรจุที่ใดครั้งแรกและอยู่มาตลอดก็ไม่สามารถเบิกจ่ายค่าเช่าบ้านได้นะครับ และการรักษาพยาบาลก็มีการเบิกจ่ายได้ตามสิทธิ เช่นการรักษาพยาบาลบุตร พ่อหรือแม่ด้วยนะครับ และในสำนักงานปลัดค่าการศึกษาบุตร ขณะนี้ผมเป็นผู้เบิก แต่อนาคตไม่แน่อาจจะเบิกเพิ่มอีกก็ได้ และในข้อ 3.5 การพัฒนาระบบเทคโนโลยีตามร่างที่ผมเสนอนายกฯผมขอ 40,000 บาทเท่าปีที่แล้ว เพราะการปรับปรุงข้อมูลประจำปี ปีหนึ่งๆก็หมื่นกว่าบาทแล้วและยังมีการออนไลน์ที่เราตั้งไว้ก็ช้าแล้วกว่าจะเปิดข้อมูลและส่งข้อมูลต่างๆตามที่คลังชี้แจงก็ทำได้ช้า เราก็ต้องมีความจำเป็นต้องเพิ่มตัวนี้ให้สูงขึ้นกว่าเดิม เดี๋ยวพอคลังทำระบบบัญชีทางคอมพิวเตอร์เราจะสู้หน่วยงานอื่นไม่ได้ เพราะการรายงานทางคอมพิวเตอร์ของ อปท.ทั่วประเทศ 7,000 อปท.ส่งไปกรมแห่งเดียวกันท่านคิดดูว่าจะแน่นขนาดไหน ถ้าเราไม่เพิ่มความเร็วขึ้นเราก็คงต้องล้าหลังเพื่อนแน่นอน แต่เมื่อผู้บริหารให้มาเท่านี้ก็ไม่เป็นไรครับทำได้เท่าไร  ก็ทำกันเท่านั้นนะครับ

	นายสมศักดิ์  สงสว่าง
ส.อบต.หมู่ที่ 9 
	- ขอขอบคุณครับที่ท่านปลัดฯชี้แจง และที่ผมสงสัยผมก็จำเป็นต้องถาม     นะครับ และเรื่องผู้สูงอายุของหมู่ที่ 5 และของตำบลสรุปว่าแยกเป็น 2 ชมรมของหมู่ที่ 5 มีรับผิดชอบ3 หมู่บ้าน ชมรมแม่เจ้าอยู่หัวรับผิดชอบ7หมู่บ้านและอีกเรื่องบ่อบาดาลของหมู่ที่ 9 สรุปบ่อบาดาลของหมู่ที่ 9 ไม่มีซัมเมอส ถ้ามีก็ให้ฝ่ายบริหารตอบให้ผมด้วยนะครับ เพื่อจะได้ยืนยันว่ามีเจาะบ่อบาดาลแล้วหมู่ที่ 9 จะได้มีน้ำประปาใช้นะครับ ผมจะแจ้งที่ประชุมหมู่บ้านได้ และเรื่องกำแพงเด็กเล็กท่านบอกเป็นปีกว่าแล้ว แต่ทำไมท่านไม่ทำเมื่องบผู้สูงอายุเหลืออยู่แล้วท่านต้องทำเรื่องเสนอมาเพื่อให้พิจารณา    ถ้าสภาเห็นชอบท่านก็ต้องดำเนินการได้เลย เพราะการเสนอจ่ายขาดเงินสะสมท่านนายกก็ต้องเป็นผู้เสนอสภา ถ้าสภาไม่อนุมัติก็ถือว่าสภาต้องรับผิดชอบตรงนี้ละครับ

	นายภักดี   ม้าแก้ว
ประธานสภาฯ
	- ในการพิจารณาร่างข้อบัญญัติก็พิจารณากันมาพอสมควรแล้วผมจะขอมตินะครับ

	
	- ในระเบียบวาระที่ 3.1การพิจารณาร่างข้อบัญญัติงบประมาณรายจ่ายประจำปีพ.ศ.2555ในวาระที่ 1 ขั้นรับหลักการผมจะขอมตินะครับ สมาชิกท่านใดเห็นชอบและรับหลักการกรุณายกมือครับ

	มติที่ประชุม
	- เห็นชอบ 12 เสียง

	นายภักดี   ม้าแก้ว
ประธานสภาฯ
	- สมาชิกท่านใดไม่เห็นชอบ กรุณายกมือครับ

	มติที่ประชุม
	- ไม่เห็นชอบ 1 เสียง

	นายภักดี   ม้าแก้ว
ประธานสภาฯ
	- สมาชิกท่านใดงดออกเสียง กรุณายกมือครับ 

	มติที่ประชุม
	- งดออกเสียง 7 เสียง 

	นายภักดี   ม้าแก้ว
ประธานสภาฯ
	- ต่อไปผมจะเข้าระเบียบวาระที่ 3.2 การแต่งตั้งคณะกรรมการแปรญัตติ
การแต่งตั้งคณะกรรมการแปรญัตติข้อบัญญัติงบประมาณรายจ่ายปีพ.ศ.2555 และสมาชิกสามารถเสนอเพื่อนสมาชิกเป็นคณะกรรมการได้ไม่น้อยกว่า 3 คน แต่ไม่มากกว่า7 คนนะครับ ขอให้สมาชิกเสนอครับ

	นายปรีชา   เดชสุทธิ์
ส.อบต.หมู่ที่ 7
	- ผมเสนอว่าให้มีคณะกรรมการแปรฯ 5 คนครับ 

	นายภักดี   ม้าแก้ว
ประธานสภาฯ
	- ท่านอื่นครับจะเสนอให้มีกี่คน เมื่อไม่มีการเสนอเพิ่มก็ถือว่าให้แต่งตั้งคณะกรรมการแปรฯ 5 คน ขอเชิญเพื่อนสมาชิกเสนอครับ


	นายอิ่น   มีแก้ว
ส.อบต.หมู่ที่ 10
	- เสนอนาย ศรายุธ  สุขศรี ส.อบต.หมู่ที่ 6 

- ผู้รับรอง (1)นายสวัสดิ์  ชุมคง ส.อบต.หมู่ที่ 9 (2)นางสายัณห์  ปิดชิด     ส.อบต.หมู่ที่ 10



	นายชัยยา   กลางบน
ส.อบต.หมู่ที่ 5
	- เสนอนายปรีชา   เดชสุทธิ์ ส.อบต.หมู่ที่ 7

- ผู้รับรอง(1)นายศรายุธ  สุขศรี ส.อบต.หมู่ที่6 (2)นายสนั่น  จงไกรจักร    ส.อบต.หมู่ที่ 2 



	นายสวัสดิ์   ชุมคง
ส.อบต.หมู่ที่ 9
	- เสนอนายอิ่น  มีแก้ว ส.อบต.หมู่ที่ 10

- ผู้รับรอง(1)นายปรีชา   เดชสุทธิ์ ส.อบต.หมู่ที่7 (2)นายเชวง  เขียวบม    ส.อบต.หมู่ที่ 3



	นายศรายุธ   สุขศรี
ส.อบต.หมู่ที่ 6
	- เสนอนายสวัสดิ์   ชุมคง ส.อบต.หมู่ที่ 9

- ผู้รับรอง (1)นายถาวร  คำนวณ ส.อบต.หมู่ที่ 1 (2)นายอิ่น  มีแก้ว ส.อบต.หมู่ที่ 10 



	นางสายัณห์  ปิดชิด
ส.อบต.หมู่ที่ 10
	- เสนอนายชัยยา  กลางบน ส.อบต.หมู่ที่ 5

- ผู้รับรอง (1) นายสนชัย  จงไกรจักร ส.อบต.หมู่ที่ 5 (2) นายสมศักดิ์      สงสว่าง ส.อบต.หมู่ที่ 9



	นายภักดี   ม้าแก้ว
ประธานสภาฯ
	- เมื่อไม่มีสมาชิกท่านใดเสนอเพิ่มก็ถือว่าเราได้คณะกรรมการแปรจำนวน   5 ท่านแล้วนะครับ และต่อไปให้สภากำหนดให้คณะกรรมการแปรฯวันไหนนะครับ แต่ต้องไม่น้อยกว่า 24 ชั่วโมงนะครับ
- เสนอให้คณะกรรมการแปรฯให้แล้วเสร็จวันไหนครับ

	มติที่ประชุม
	- กำหนดเวลาเสนอคำแปรญัตติต่อคณะกรรมการแปรญัตติวันที่ 8-9 กันยายน 2554 เวลา 09.00 น.
- ให้คณะกรรรมการแปรฯพิจารณาคำแปรญัตติในวันที่ 9 กันยายน 2554 เวลา 10.00 น.นะครับ

	นายปรีชา   เดชสุทธิ์
กรรมการแปรฯ
	- ให้ผู้บริหาร สมาชิก ผู้เสนอญัตติส่งคำแปรญัตติให้คณะกรรมการแปรญัตติ ได้ตั้งแต่วันที่ 8-9 กันยายน 2554 ก่อนเวลา 09.00 น.

	นายภักดี   ม้าแก้ว
ประธานสภาฯ
	- เมื่อท่านสมาชิกเสนอให้คณะกรรมการแปรฯวันที่ 9 กันยายน 2554 เวลา 10.00 น. ผมก็ขอนัดประชุมครั้งต่อไปในวันที่ 12 กันยายน 2554 10.00 น. ในวาระที่ 2 และที่ 3 ในการพิจารณาร่างข้อบัญญัติงบประมาณรายจ่ายประจำปี พ.ศ.2555 

	นายภักดี   ม้าแก้ว
ประธานสภาฯ
	- ผมจะเข้าวาระที่4 เรื่องอื่นๆ

	ระเบียบวาระที่ 4
	- เรื่องอื่นๆ

	นายภักดี   ม้าแก้ว
ประธานสภาฯ
	- สมาชิกท่านใดมีเรื่องอะไรขอเชิญครับ

	นายเจริญ   ทองเกลี้ยง
ส.อบต.หมู่ที่ 6
	- ผมขอฝากท่านประธานไปถึงบริหารเรื่องโครงการถนนของหมู่ที่6ยังไม่ได้ดำเนินการอยู่2สายนะครับและการฉีดพ่นยุงลายเป็นหน้าที่ของอบต.อยู่แล้วไม่ต้องรอแจ้งจากสาธารณสุขเราดำเนินการได้เลยนะครับ ผมให้ฉีดทั้งตำบลไม่ใช่ฉีดแต่ในโรงเรียนและฝากเรื่องการปลูกต้นไม้

	นายชัยยา   กลางบน
ส.อบต.หมู่ที่ 5
	- เรื่องน้ำประปาหมู่ที่ 5 รู้สึกว่าน้ำจะไม่พอและประปาที่ศูนย์ศิลปาชีพบ้านเนินธัมมังท่ออุดตันอีกแล้วน้ำไม่ไหลให้ฝ่ายบริหารแจ้งฝ่ายประปาดำเนินการด้วยนะครับ

	นายธีรชัย  หนูทอง
ส.อบต.หมู่ที่ 8
	- เรื่องท่อระบายน้ำตอนนี้ชำรุดหมดแล้วตรงบ้านร้างท่อขนาด 60 เซนติเมตร และจุดที่2ที่บ้านข้างบ้านนางขนาดท่อ30 เซนติเมตร

	นายสมศักดิ์  สงสว่าง
ส.อบต.หมู่ที่ 9
	- ท่อประปาของหมู่ที่ 9 มีการรื้อบ้านเวนคืนเพื่อทำถนนและทำให้ท่อประปาไปไม่ถึงและไปท่อสายเล็ก บางหลังน้ำเลยไม่พอให้ท่านนายกฯพิจารณาต่อสายเมนต์ใหม่และอีกเรื่องศาลาประชาคมชำรุดคือกระเบื้องที่ปูชำรุดและผมก็ถามช่างแล้วช่างว่าอยู่ในประกันก็ขอฝากให้ฝ่ายบริหารดำเนินการซ่อมแซมด้วยและอีกเรื่องเนื่องจากมีการเดินท่อประปาน้ำดิบผู้รับเหมาขุดที่ข้างถนนเพื่อฝังท่อ บางจุดก็ขุดตัดผ่านถนน ปัญหาคือจุดที่ขุดตัดผ่านถนนเขาไม่เอาลูกรังไปใส่ให้มีหลายจุดให้ฝ่ายบริหารช่วยดูด้วยครับ

	นายศรายุธ   สุขศรี
ส.อบต.หมู่ที่ 6
	- เรื่องการสร้างโรงงานให้ผู้บริหารช่วยดูด้วยว่าเขาจะทำอะไรกันแน่


 ปิดประชุมเวลา
17.00 น.
 (ลงชื่อ)          ภักดี   ม้าแก้ว                       ลงชื่อ)   ชัยวัฒน์    สิทธิศักดิ์      ผู้จดบันทึกรายงานการประชุม
          (นายภักดี    ม้าแก้ว)      


  (นายชัยวัฒน์  สิทธิศักดิ์)
    ประธานสภา อบต.แม่เจ้าอยู่หัว


 เลขานุการสภา อบต.แม่เจ้าอยู่หัว

รายงานการประชุมสภาองค์การบริหารส่วนตำบลแม่เจ้าอยู่หัว
สมัยประชุมวิสามัญ  สมัยที่ ๒ ครั้งที่  ๒ / ๒๕๕๔
วันที่ ๑๒ กันยายน ๒๕๕๔  เวลา ๑๐.๐๐ น.
ณ ห้องประชุมสภาองค์การบริหารส่วนตำบลแม่เจ้าอยู่หัว

ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายภักดี   ม้าแก้ว
	ประธานสภา ฯ
	ภักดี   ม้าแก้ว
	

	๒
	นายสนชัย   จงไกรจักร์
	รองประธานสภา ฯ 
	สนชัย   จงไกรจักร์
	

	๓
	นายถาวร   คำนวณ
	สมาชิกสภา ฯ หมู่ที่ ๑
	ถาวร   คำนวณ
	

	๔
	นายสาธิต   โสมจันทร์
	สมาชิกสภา ฯ หมู่ที่ ๒
	สาธิต   โสมจันทร์
	ไม่มาประชุม

	๕
	นายสนั่น   จงไกรจักร์
	สมาชิกสภา ฯ  หมู่ที่ ๒
	สนั่น   จงไกรจักร์
	

	๖
	นายเชวง   เขียวบม
	สมาชิกสภา ฯ  หมู่ที่ ๓
	เชวง   เขียวบม
	

	๗
	นายณรงค์   ถาวรนุวงศ์
	สมาชิกสภา ฯ  หมู่ที่ ๓
	ณรงค์   ถาวรนุวงศ์
	

	๘
	นายจรัญ   หนูทอง
	สมาชิกสภา ฯ  หมู่ที่ ๔
	จรัญ   หนูทอง
	

	๙
	นายบุญสาร   ไกรทิพย์
	สมาชิกสภา ฯ  หมู่ที่๔
	บุญสาร   ไกรทิพย์
	ไม่มาประชุม

	๑๐
	นายชัยยา   กลางบน
	สมาชิกสภา ฯ  หมู่ที่ ๕
	ชัยยา   กลางบน
	

	๑๑
	นายเจริญ  ทองเกลี้ยง
	สมาชิกสภา ฯ  หมู่ที่ ๖
	เจริญ ทองเกลี้ยง
	

	๑๒
	นายศรายุธ   สุขศรี
	สมาชิกสภา ฯ  หมู่ที่ ๖
	ศรายุธ   สุขศรี
	

	๑๓
	นายปรีชา   เดชสุทธิ์
	สมาชิกสภา ฯ  หมู่ที่ ๗
	ปรีชา   เดชสุทธิ์
	

	๑๔
	นายบัญชา   ชัยเรือง
	สมาชิกสภา ฯ  หมู่ที่ ๗
	บัญชา   ชัยเรือง
	

	๑๕
	นายธีรชัย   หนูทอง
	สมาชิกสภา ฯ  หมู่ที่ ๘
	ธีรชัย   หนูทอง
	

	      ๑๖  
	นายอดุลย์   หนูทอง
	สมาชิกสภา ฯ  หมู่ที่ ๘
	อดุลย์   หนูทอง
	

	      ๑๗
	นายสวัสดิ์   ชุมคง
	สมาชิกสภา ฯ  หมู่ที่ ๙
	สวัสดิ์   ชุมคง
	

	     ๑๘
	นายสมศักดิ์   สงสว่าง
	สมาชิกสภา ฯ  หมู่ที่ ๙
	สมศักดิ์   สงสว่าง
	ไม่มาประชุม

	    ๑๙
	นายอิ่น   มีแก้ว
	สมาชิกสภา ฯ  หมู่ที่ ๑๐
	อิ่น   มีแก้ว
	

	    ๒๐
	นางสายัณห์   ปิดชิด
	สมาชิกสภา ฯ  หมู่ที่ ๑๐
	สายัณห์   ปิดชิด
	

	๒๑
	นายชัยวัฒน์   สิทธิศักดิ์
	เลขานุการสภา ฯ
	ชัยวัฒน์  สิทธิศักดิ์
	


ผู้เข้าร่วมประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายบำเพ็ญ   เจียะรัตน์
	นายก  อบต.
	บำเพ็ญ   เจียะรัตน์
	

	๒
	นายไชยวุฒิ   แก้วเนิน
	รองนายก อบต. 
	ไชยวุฒิ   แก้วเนิน
	

	๓
	นายไชยา  สินธ์ทอง
	รองนายก อบต.
	ไชยา  สินธ์ทอง
	

	๔
	นายวุฒิชัย   ไกรทิพย์
	เลขานุการนายก อบต.
	วุฒิชัย   ไกรทิพย์
	


เริ่มประชุมเวลา  ๑๐.๐๐  น.
	ระเบียบวาระที่ ๑
	- เรื่องที่ประธานแจ้งให้ที่ประชุมทราบ

	
	- ไม่มี

	ระเบียบวาระที่ ๒
	- เรื่องรับรองรายงานการประชุมครั้งที่แล้ว

	
	- ไม่มี

	ระเบียบวาระที่ ๓ 
	- เรื่องเสนอพิจารณา

	
	๓.๑ เรื่องพิจารณาร่างข้อบัญญัติงบประมาณรายจ่ายประจำปี พ.ศ.๒๕๕๕    ในวาระที่ ๒ ขั้นแปรญัตติ

	นายภักดี   ม้าแก้ว
ประธานสภาฯ
	- ผมขอเชิญคณะกรรมการแปรฯเสนอคำแปรญัตติต่อสภา ขอเชิญครับ

	นายปรีชา   เดชสุทธิ์
ส.อบต.หมู่ที่ ๗
	- เรียนท่านประธานสภาฯและสมาชิกสภาได้มีมติให้มีคณะกรรมการแปรจำนวน   ๕ ท่าน และผมก็เป็น ๑ ใน ๕ ท่านนั้น และคณะกรรมการแปรก็ได้ประชุมกันในวันที่ ๙ กันยายน ๒๕๕๔ เวลา๑๐.๐๐ น.และคณะกรรมการแปรก็ได้คัดเลือกผมให้เป็นประธานแปรฯตามเอกสารของคณะกรรมการแปรฯที่ได้ส่งให้สมาชิกทุกท่าน


	เริ่มประชุมเวลา  ๑๐.๐๐  น.
	รายงานการประชุมคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๕๕ ครั้งที่ ๑/๒๕๕๔
   วันที่  ๙ กันยายน ๒๕๕๔ เวลา ๑๐.๐๐ น.
ณ  ห้องประชุมสภาองค์การบริหารส่วนตำบลแม่เจ้าอยู่หัว
ผู้มาประชุม
ลำดับที่

ชื่อ-สกุล
ตำแหน่ง
ลายมือชื่อ
หมายเหตุ
๑
นายศรายุธ   สุขศรี  
ส.อบต.หมู่ที่ ๖
ศรายุธ  สุขศรี  
๒
นายอิ่น  มีแก้ว  
ส.อบต.หมู่ที่๑๐
อิ่น  มีแก้ว  
๓
นายสวัสดิ์  ชุมคง  
ส.อบต.หมู่ที่ ๙
สวัสดิ์  ชุมคง  
๔
นายปรีชา   เดสุทธิ์  
ส.อบต.หมู่ที่ ๗  
ปรีชา เดสุทธิ์  
๕
นายชัยยา กลางบน  
ส.อบต.หมู่ที่ ๕
ชัยยา กลางบน  
  ผู้เข้าร่วมประชุม
ลำดับที่

ชื่อ-สกุล
ตำแหน่ง
ลายมือชื่อ
หมายเหตุ
๑
นายชัยวัฒน์ สิทธิศักดิ์  
ปลัดอบต.
ชัยวัฒน์ สิทธิศักดิ์  
๒
นายอนุชา  รักษ์รงค์  
หน.ส่วนโยธา
อนุชา รักษ์รงค์  
๓
นายบำเพ็ญ เจียะรัตน์  
นายก อบต. 
บำเพ็ญ เจียะรัตน์  


	ระเบียบวาระที่๑
	เรื่องการคัดเลือกประธานคณะกรรมการและเลขานุการ

	นายอิ่น   มีแก้ว 
(ประธานฯชั่วคราว)
	- บัดนี้ได้ถึงเวลานัดหมายการประชุมแล้ว คณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ.๒๕๕๕ มาประชุมครบองค์ประชุมแล้ว จึงขอเปิดการประชุมในวาระที่ ๑

	
	เรื่องพิจารณาคัดเลือกประธานและเลขานุการ

	นายอิ่น   มีแก้ว 
(ประธานฯชั่วคราว)
	- ขอให้คณะกรรมการฯเสนอชื่อที่ท่านเห็นสมควรเป็นประธานฯ

	นายสวัสดิ์   ชุมคง
	- กระผมขอเสนอ นายปรีชา  เดชสุทธิ์ เป็นประธานฯ

	นายอิ่น   มีแก้ว
 (ประธานฯชั่วคราว)
	- ท่านอื่นจะเสนอกรรมการคนอื่นหรือไม่ในการเป็นประธานฯ
 เมื่อที่ประชุมไม่มีการเสนอชื่อเพิ่ม ก็ถือว่านายปรีชา  เดชสุทธิ์ เป็นประธานคณะกรรมการแปรร่างญัตติงบประมาณรายจ่ายประจำปี พ.ศ.๒๕๕๕

	นายปรีชา  เดชสุทธิ์
ประธานฯ
	- ต่อไปก็ขอให้กรรมการเสนอชื่อกรรมการคนใดคนหนึ่งเพื่อทำหน้าที่เลขานุการ ฯ

	นายศรายุธ  สุขศรี
ส.อบต หมู่ที่ ๖
	- ผมขอเสนอนายสวัสดิ์  ชุมคง เป็นเลขานุการฯ

	นายปรีชา  เดชสุทธิ์
ประธานฯ
	- กรรมการคนอื่นจะเสนอรายชื่อเพิ่มหรือไม่ เมื่อไม่มี ก็ถือว่านาย สวัสดิ์ ชุมคง   เป็นเลขานุการฯ

	ระเบียบวาระที่ ๒
	เรื่องพิจารณา แปรญัตติร่างข้อบัญญัติงบประมาณรายจ่ายประจำปี พ.ศ.๒๕๕๕

	นายปรีชา    เดชสุทธิ์
ประธานฯ
	- ขอให้คณะกรรมการแปรญัตติพิจารณาร่างข้อบัญญัติงบประมาณรายจ่ายประจำปี พ.ศ.๒๕๕๕ ว่าสมควรที่จะลดหรือเพิ่มในร่างข้อบัญญัติงบประมาณฯฉบับนี้        ในหมวดใด หรือส่วนไหน ขอให้เสนอได้เลย

	นายศรายุธ  สุขศรี
ส.อบต.หมู่ที่ ๖
	- ผมขอเสนอในส่วนของโยธา ในหมวดรายจ่ายเพื่อการลงทุน ประเภทที่ดินและสิ่งก่อสร้าง ในข้อที่ ๘ ว่าด้วย
โครงการก่อสร้างรั้วที่ศูนย์พัฒนาเด็กเล็กแม่เจ้าอยู่หัว บ้านบ่อล้อ หมู่ที่ ๗ ตั้งไว้ ๔๖๐,๐๐๐ บาท ในวรรคที่ ๒ ว่าด้วย รั้วบล็อกกำแพงคอนกรีตไม้สำเร็จรูป สูงจากพื้นดิน ๒ เมตร ยาว ๖๒ เมตร (ด้านหน้า,ด้านซ้าย)และประตูรั้ว จำนวน ๑ ชุด   ตามแบบแปลนองค์การบริหารส่วนตำบลแม่เจ้าอยู่หัว ให้เปลี่ยนเป็น สูงจากพื้นดิน ๒ เมตร ให้ปรับลดลงเหลือ ๑.๖ เมตร เพื่อไม่ให้สูงเกินไปและจะได้ดูสวยงามและปลอดโปร่ง ไม่บดบังภูมิทัศน์ของศูนย์เด็กเล็กฯ

	นายปรีชา  เดชสุทธิ์
ประธานฯ
	- ขอเชิญหัวหน้าส่วนโยธาชี้แจง ว่าถ้าปรับลดความสูงตามที่เสนอ จะมีผลกระทบอะไรบ้าง

	นายอนุชา  รักษ์รงค์
หัวหน้าส่วนโยธา
	- ไม่มีผลกระทบในการก่อสร้างแต่อย่างใด แต่ต้องตัดลดงบประมาณตามเนื้องานลงมา ๑๐,๐๐๐ บาท มาเป็นงบประมาณทั้งสิ้น ๔๕๐,๐๐๐ บาท ครับ

	นายปรีชา   เดชสุทธิ์
ประธานฯ
	- ผมขอมติที่ประชุม ตามที่นายศรายุธ  สุขศรี เสนอให้ปรับลดส่วนสูงของกำแพง  ลงมา ๑.๖ เมตร และช่างก็ชี้แจงว่าไม่มีผลกระทบ

	มติที่ประชุม
	- เห็นชอบเป็นเอกฉันท์


	นายปรีชา   เดชสุทธิ์
ประธานฯ
	- กรรมการท่านอื่นจะเสนอเพิ่มเติมหรือลดตรงไหนอีก ก็ขอเชิญครับ

	นายอิ่น  มีแก้ว
	- ผมมีความคิดว่า เงิน ๑๐,๐๐๐ บาท นี้ที่ต้องตัดลดลงมา น่าจะไปสร้างเสาธงของศูนย์พัฒนาเด็กเล็ก เพื่อจะได้เป็นศูนย์พัฒนาเด็กเล็กที่สมบูรณ์แบบ เพราะเสาธงขณะนี้ก็ใช้เสาธงของสนามกีฬาอยู่ แต่ทั้งนี้ทั้งนั้นต้องเป็นอำนาจของนายกฯที่ท่านจะให้เพิ่มรายการได้หรือไม่

	นายปรีชา   เดชสุทธิ์
ประธานฯ
	- ผมขอเชิญท่านนายกฯชี้แจงในส่วนที่กรรมการเสนอมา

	นายบำเพ็ญ   เจียะรัตน์
นายก อบต.
	- ผมยินดีให้นำเงิน ๑๐,๐๐๐ บาท ที่ตัดลดมานำไปสร้างเสาธง แต่ไม่ทราบว่างบประมาณจะพอหรือไม่ จึงขอให้หัวหน้าส่วนโยธา ไปเขียนแบบแปลน และชี้แจงแบบแปลนเสาธงในวันประชุมที่จะถึงนี้

	นายปรีชา    เดชสุทธิ์
ประธานฯ
	- สรุปว่า ที่กรรมการเสนอให้นำเงิน ๑๐,๐๐๐ บาท ไปก่อสร้างเสาธงของศูนย์พัฒนาเด็กเล็กและนายก ฯ ก็อนุญาตแล้ว 
- ผมจะขอมติกรรมการทุกท่านว่าจะเห็นชอบหรือไม่

	มติที่ประชุม
	- เห็นชอบเป็นเอกฉันท์

	ระเบียบวาระที่ ๓ 
	เรื่องอื่นๆ

	นายปรีชา   เดชสุทธิ์
ประธานฯ
	- กรรมการท่านอื่นจะเสนออะไรเพิ่มเติมหรือไม่ ถ้าไม่มีก็ถือว่าการแปรญัตติก็เสร็จสิ้นเพียงเท่านี้ ผมขอปิดการประชุม


 ปิดประชุมเวลา

 ๑๒.๐๐ น. 
(ลงชื่อ)      สวัสดิ์    ชุมคง       ผู้จดบันทึกรายงานการประชุม
                                                               (   นายสวัสดิ์   ชุมคง)
                                   เลขานุการคณะกรรมการแปรญัตติฯ
(ลงชื่อ)       ปรีชา   เดชสุทธิ์      ผู้รับรองรายงานการประชุม
                                        (  นายปรีชา  เดชสุทธิ์ )
                                   ประธานคณะกรรมการแปรญัตติ
           ร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๕๕
	นายภักดี  ม้าแก้ว
ประธานสภาฯ
	- สรุปว่าตามที่คณะกรรมการแปรฯได้แปรในหมวดที่ดินและสิ่งก่อสร้าง          ในโครงการที่ ๘ โครงการก่อสร้างรั้วศูนย์พัฒนาเด็กเล็กงบประมาณ     ๔๖๐,๐๐๐ บาท โดยได้ลดความสูงของรั้วจากของเดิมสูง ๒ เมตร (ด้านหน้า-ด้านซ้าย) ให้เหลือลงมา ๑.๖ เมตร และเมื่อปรับลดความสูงลงมาช่างโยธาก็บอกว่าเงินก็ต้องลดลงมา ๑๐,๐๐๐ บาท คณะกรรมการแปรก็เห็นว่าน่าจะทำเสาธงศูนย์พัฒนาเด็กเล็กฯเพื่อให้ศูนย์พัฒนาเด็กเล็กฯสมบูรณ์และคณะกรรมการแปรก็ได้ให้นายกฯมายืนยันในการจะทำเสาธงท่านนายกฯก็เห็นด้วย รายละเอียดก็ตามที่ท่านสมาชิกได้รับแล้วนะครับ สรุปว่ารายการที่ ๘ ในหมวดที่ดินและสิ่งก่อสร้าง ในการสร้างรั้วศูนย์พัฒนาเด็กเล็กฯงบประมาณก็เท่าเดิมแต่ได้เพิ่ม เสาธงขึ้นมานะครับคิดว่าสมาชิกคงเข้าใจ ต่อไปผมจะขอมติที่ประชุมในวาระที่๓.๑ในวาระที่ ๒ ขั้นแปรญัตตินะครับ สมาชิกท่านใดเห็นว่าจะคงร่างเดิมตามที่ท่านนายกฯเสนอ

	มติที่ประชุม
	- ไม่มี


	นายภักดี   ม้าแก้ว
ประธานสภาฯ
	- สมาชิกท่านใดเห็นด้วยกับคณะกรรมการแปรญัตติกรุณายกมือครับ

	มติที่ประชุม
	- เห็นด้วย  ๙ เสียง

	นายภักดี   ม้าแก้ว
ประธานสภาฯ
	- สมาชิกท่านใดงดออกเสียง 

	มติที่ประชุม
	- งดออกเสียง ๖ เสียง

	นายภักดี   ม้าแก้ว
ประธานสภาฯ
	- สรุปว่าสมาชิกเห็นด้วยกับคณะกรรมการแปรฯนะครับ ต่อไปผมจะเข้าวาระ    ที่ ๓.๒ เรื่องการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕๕๕ ในวาระที่ ๓ นี้จะไม่มีการอภิปรายนะครับ ผมจะขอมตินะครับ

	นายภักดี   ม้าแก้ว
ประธานสภาฯ
	- สมาชิกท่านใดเห็นชอบให้ตราเป็นข้อบัญญัติงบประมาณรายจ่ายประจำปี    พ.ศ. ๒๕๕๕ กรุณายกมือครับ

	มติที่ประชุม
	- เห็นชอบให้ตราเป็นข้อบัญญัติ  ๙  เสียง

	นายภักดี   ม้าแก้ว
ประธานสภาฯ
	- สมาชิกท่านใดไม่เห็นชอบ

	มติที่ประชุม
	- ไม่เห็นชอบ  ๐ เสียง

	นายภักดี   ม้าแก้ว
ประธานสภาฯ
	- สมาชิกท่านใดงดออกเสียง 

	มติที่ประชุม
	- งดออกเสียง  ๖ เสียง

	นายภักดี   ม้าแก้ว
ประธานสภาฯ
	- สรุปว่าสมาชิกเห็นชอบให้ตราเป็นข้อบัญญัติงบประมาณรายจ่ายประจำปี   พ.ศ. ๒๕๕๕ นะครับ และขั้นตอนต่อไปจะได้นำร่างเสนอท่านนายอำเภอ       เพื่ออนุมัติและจะได้ประกาศใช้ ต่อไปผมจะเข้าในวาระที่ ๔

	ระเบียบวาระที่ ๔ 
	เรื่องอื่นๆ

	นายภักดี   ม้าแก้ว
ประธานสภาฯ
	- สมาชิกท่านใดมีเรื่องอะไรเพื่อแจ้งให้ทราบและเสนอเรื่องในที่ประชุม          ขอเชิญครับ

	นายเจริญ   ทองเกลี้ยง
ส.อบต.หมู่ที่ ๖
	- ผมมีเรื่องการเข้าเวร อปพร.ปัญหาการเข้าเวรของ อปพร.คือจะมีคนเข้าออก   ทั้งคนในและคนนอกในเวลากลางคืนยามวิกาล และมีรถผ่านไปมาด้วยนี่คือปัญหา และบางครั้งอาจจะมีของสูญหายด้วย ผมอยากให้ทางบริหารแก้ปัญหาให้เขาด้วย เช่น ทำประตูเข้าออกทั้ง๒ด้าน เพราะบางครั้งเขาไม่ได้มาศูนย์อปพร. ก็ไม่รู้ว่าใครเป็นใคร และให้เพิ่มแสงสว่างในบริเวณที่มืด และค่าตอบแทนก็มีน้อย ของเราอยู่ ๒๔ ชั่วโมง ผมว่าน่าจะเพิ่มค่าตอบแทนให้เขาด้วย

	นายจรัญ   หนูทอง
ส.อบต.หมู่ที่ ๔
	- ในเรื่องอื่นๆในเรื่องของหายก็เกิดขึ้นแล้ว ในส่วน อปพร.กับส่วนราชการมันต้องแยกออกจากกัน ส่วนราชการคือที่ทำการ อบต.แม่เจ้าอยู่หัว ต้องมาเข้าเวรยาม พอของหายไม่รู้ แล้วก็ไม่มีการแจ้งความ เช่นเครื่องสูบน้ำ แบตเตอร์รี่ ยางสำรองของรถขยะก็ไม่ได้แจ้งความ ฝ่ายบริหารนั่งอยู่ทำอะไรละครับ สมาชิกรู้แค่แต่คำพูด อบต.เป็นสำนักงานของรัฐไม่ใช่ อปพร.มาเฝ้า นายกฯสร้างศูนย์ อปพร.แต่ไม่ได้แจ้งสมาชิกว่าให้ดูแลสำนักงาน อบต.ด้วย และของหายใครจะรับผิดชอบและฝากท่านประธานให้บริหารช่วยชี้แจงด้วยนะครับ

	นายอิ่น   มีแก้ว
ส.อบต.หมู่ที่ ๑๐
	- ของผมเรื่องน้ำประปา ลูกจ้างก็รับผิดชอบในวันเสาร์และอาทิตย์ได้ไปซ่อมประปาที่หมู่ที่ ๑๐ แต่เอายางในรถจักรยานยนต์ไปพันรอยที่รั่วทำให้น้ำไหลเอาไม่อยู่ การไปซ่อมประปาต้องใช้ข้อต่อไปทำนะครับ ไม่ใช่เอายางในรถมอเตอร์ไซค์ ไปพันนะครับ ผมขอฝากท่านนายกฯช่วยเตือนด้วยครับ เพราะชาวบ้านมาแจ้งผมนะครับ

	นายธีรชัย   หนูทอง
ส.อบต.หมู่ที่ ๘
	- เรื่องการมาส่งเด็กนักเรียนของศูนย์พัฒนาเด็กเล็กฯและที่ผมมาเจอ เข้าไปส่งที่หน้าศูนย์เลย น่าจะมีขอบเขตกำหนดว่าให้ส่งเด็กนักเรียนตรงไหนคือไม่ให้ส่งที่ศูนย์ฯเลยเพราะมันเป็นอันตรายกับเด็กและก็เรื่องรถส่งนมด้วยวิ่งเร็ว ที่อปพร.   วิ่งเร็วมากและไปส่งที่หน้าศูนย์ฯ ผมคิดว่ามันเป็นอันตรายต่อเด็ก ปีหน้าเรามีรั้วแล้วก็คงจะไม่มีปัญหา เรากำหนดให้ส่งหน้าประตูรั้วเลยไม่ให้เข้าไปส่งภายในบริเวณศูนย์ฯ

	นายศรายุธ   สุขศรี
ส.อบต.หมู่ที่ ๖
	- ผมขอฝากว่างบประมาณปี ๕๕ ก็ผ่านสภาไปแล้วและที่ผมเป็นห่วงงบกลางของปีนี้ที่ตั้งไว้น้อย และที่สำคัญคือท่านนายกฯเป็นผู้พิจารณาเป็นผู้ใช้ ตามที่ผมอภิปรายนะครับว่างบเงินสะสมของเราก็ไม่มีแต่เป็นอำนาจของผู้ว่าราชการจังหวัด ผมเป็นห่วงเวลาเกิดอุทกภัยหรืออัคคีภัย ถ้าเหมือนปีที่ผ่านมาก็น่าเป็นห่วงมาก แต่ปีที่ผ่านมาเราได้รับการช่วยเหลือของหน่วยงานอื่นมากพอสมควร โดยการประสานของท่านนายกฯ เจ้าหน้าที่ กำนัน ผู้ใหญ่บ้าน นายอำเภอ แต่ปีที่จะถึง ผมขอฝากบริหารด้วยว่าให้ท่านจ่ายด้วยความรอบคอบ แต่ผมก็เชื่อในการใช้ดุลยพินิจของท่านในการบริหารจัดการและเรื่องที่เกิดวาตภัยทำให้หลังคาแตก กระเบื้องแตกมันมีปัญหาในการจัดซื้อจัดจ้าง ผมเคยเสนอท่านแล้ว และขอเหตุผลด้วยว่าในการช่วยเหลือตรงนี้ท่านเอาอะไรมาเป็นกฏเกณฑ์มาช่วยเหลือ ผมคิดว่าคนที่เขามีความสามารถช่วยเหลือตนเองได้เขาก็ไม่เดือดร้อน บ้านบางหลังเป็นกระเบื้องสีแต่ อบต.ให้กระเบื้องธรรมดาสีขาว แต่เวลาเขาเอาไปมุงก็เป็นกระเบื้องสีให้เหมือนของเดิม ตรงนี้ละครับผมว่ามันเป็นประเด็นที่ไม่น่าสมควร  จะช่วยเหลือ ให้เราคิดดูว่าปีที่ผ่านมาเราใช้งบประมาณตรงนี้ไปเท่าไร มากทีเดียว ผมขอฝากประธานให้ใช้ดุลยพินิจในการช่วยด้วยนะครับ แล้วอีกเรื่องการบริหารจัดการของอบต.ตามที่สมาชิกอภิปรายและสมาชิกทุกท่านทั้ง ๒๐ คนก็ต้องทำงานร่วมกับเจ้าหน้าที่และพนักงานด้วย ตรงไหนมีปัญหา ตรงไหนประปาแตกก็เป็นหน้าที่ของสมาชิกด้วยที่ต้องแจ้งให้พนักงานทราบ แต่ปัญหาคือเจ้าหน้าที่   ไม่สามารถไปแก้ปัญหาในทันทีทันใดได้ เราก็ต้องหาวิธี บางสายท่อเมนต์ไม่มีประตูปิด ต้องปล่อยให้น้ำไหลตลอด แต่เรารู้ว่าเราไม่มีอุปกรณ์ไปเปลี่ยน        แต่ชาวบ้านเขาไม่รู้ ต้องไปซื้อและต้องแก้ปัญหาไปก่อนโดยการเอายางรถไปพันเอาไว้ ผมคิดว่าการจัดซื้ออุปกรณ์ประปาอย่าให้ขาด ถ้าขาดแล้วมันสิ้นเปลือง   ทั้งไฟฟ้าและน้ำประปา ผมอยากให้ผู้บริหาร บริหารให้พนักงานปฏิบัติงานเหมือนเป็นบ้านของตัวเอง ไม่ใช่มาปฏิบัติไปวันๆถ้าคิดแบบนั้นอะไรจะสูญหายก็ไม่ใช่เรื่องของเรา และเรื่องที่คาดหวังของพี่น้องของเราที่คาดหวังไว้กับท่านนายกฯ   ในเรื่องที่ดินทำกินของราษฎรหมู่ที่ ๖ เราก็บริหารมาปีที่ ๓ เกือบจะหมดวาระ  แต่การบริหารจัดการตรงนี้จะได้แก้ปัญหาอย่างไรจะได้แจ้งพี่น้องให้ชัดเจน ผมรู้มันไม่ใช่อำนาจของสภาหรืออำนาจนายกฯที่จะจัดสรรที่ดินให้พี่น้องว่าจะให้เช่าหรือ สปก.เอกสารสิทธิ์ แต่ผมคิดว่านายกฯต้องประสานกับหน่วยงานที่เกี่ยวข้อง เช่นหน่วยงาน สปก.หรือที่ดิน ๒ หน่วยงานเขาจะมอบหมายให้ใครเป็นผู้ดำเนินการ ถ้าเป็นอำนาจของที่ดินก็ให้เขามาชี้แจง ในที่ดินของหมู่ที่ ๖ ไม่ได้   มีแต่คนหมู่ที่๖หมู่เดียว แต่มีคนในหมู่อื่นๆหลายหมู่ที่มาครอบครองทำผลประโยชน์อยู่ ผมคิดว่าระยะเวลาที่เหลืออยู่ ๑ ปีท่านนายกฯก็สามารถทำได้ แต่ผมรู้ว่าท่านนายกฯต้องทำงานในทุกๆเรื่อง แต่ท่านต้องมอบหมายให้ผู้รับผิดชอบดำเนินการแทนก็ได้ และในวันนี้ผมก็ขอแสดงความยินดีกับสภาของเราที่ได้ผ่านร่างข้อบัญญัติงบประมาณฯเพื่อจะได้แก้ปัญหาความเดือดร้อนของพี่น้องประชาชน แต่มีบาง อบต.ไม่รับหลักการ และอะไรจะเกิดขึ้นละครับ            ความเดือดร้อนก็ตกอยู่ที่พี่น้องประชาชน เพราะบริหารไม่สามารถไปดำเนินการแก้ไขปัญหาได้เพราะงบประมาณไม่ผ่าน ทางออกที่ดีคือการพูดคุยกันในสภา  และนายกฯก็ต้องรับฟังความคิดเห็นของสมาชิกด้วย

	นายเจริญ   ทองเกลี้ยง
ส.อบต.หมู่ที่ ๖
	- เรื่องที่ดินก็พูดมาเยอะแต่ผมจะพูดเรื่อง สปก.ที่มีเอกสารสิทธิ์ผมอยากให้ท่านนายกฯให้พนักงานของเราไปสำรวจที่ดินเอกสารสิทธิ์ สปก.แล้วว่ามีที่ภายในพื้นที่เพราะบางคนยังไม่ได้เสียภาษี สปก.หลายคน ผมอยากให้ผู้มีสิทธิ สปก.แล้วมาเสียภาษีให้หมดทุกคน

	นายภักดี   ม้าแก้ว
ประธานสภาฯ
	- เรื่อง สปก.เขาไม่เก็บภาษี บาง อบต.ไม่เก็บแต่ อบต.แม่เจ้าอยู่หัวของเราบางคนก็เสียบางคนก็ไม่เสีย อย่างที่สมาชิกพูด ผมเคยถามนิติกรเขาบอกว่าไม่มีเสียภาษีสิทธิทำกินของราษฎร ท่านอื่นมีอะไร ขอเชิญท่านนายกฯครับ

	นายบำเพ็ญ    เจียะรัตน์
นายก อบต.
	- ตามที่มีเรื่องฝากหลายเรื่อง คนเข้าออกใน อบต.เวลาค่ำคืนท่านก็รู้อยู่ว่าบางที  มีชาวบ้านผ่านไปมา ตรงหัวสะพานเป็นทางโค้งเพื่อความปลอดภัยเขาก็เลยเข้าผ่านทาง อบต.ผมเองก็เห็น และตรงนี้เป็นสถานที่ราชการและเราก็ไม่มีรั้วแล้วจะทำประตูก็น่าเกลียด ถ้ามีงบประมาณเราก็ต้องทำรั้วให้ถาวร แต่งบประมาณของเราก็มีจำกัดสมาชิกก็รู้อยู่ ขนาดป้ายบอกสถานที่อบต.ที่ทำด้วยหินอ่อนเราก็ยัง       ไม่สามารถทำได้เลยเพราะอยู่ที่งบประมาณของเรางบมันน้อย แต่ความต้องการของชาวบ้านมีมากตรงนี้ผมขอฝากตรงนี้ด้วย และส่วนใหญ่ที่เข้าออกก็คนในละแวกแถวๆนี้ครับ และค่าตอบแทนสมาชิกอปพร.ก็ได้ตั้งไว้ในข้อบัญญัติปี ๕๕ ไว้แล้วและก็ต้องขอบคุณสมาชิก อบต.ที่มีมติให้ก็คงจะเพิ่มค่าตอบแทนตรงนั้น แต่การปฏิบัติงานนั้นต้องให้คุ้มค่ากับค่าตอบแทนที่เพิ่ม และต่อไปก็มาที่        นายจรัญ หนูทอง หมู่ที่ ๔ เกี่ยวกับของหาย ผมก็ตระหนักดีอยู่ตรงนั้นก็พยายามติดตามตั้งแต่เครื่องและได้หารือส่วนโยธาบ้าง ปลัดฯบ้าง ในส่วนที่เกี่ยวข้อง    ตรงนั้นพยายามที่จะสืบ และหารือกับปลัดฯและช่างเกี่ยวกับการแจ้งความ     และเรื่องยางสำรอง ตอนประชุมประจำเดือนผมก็คุยกับพนักงานในเรื่องนี้ก็หาคนรับผิดชอบตรงนั้น แม้แต่วันที่หายและหายตรงไหนก็ไม่สามารถรู้ได้ คนขับรถก็  ไม่รู้เพราะเขาเป็นพนักงานตรงนั้น ว่าหายเมื่อไหร่ ตรงไหน วันที่เท่าไรเขาก็ไม่รู้บอกไม่ได้ วันนั้นก็ให้คนขับรถรับผิดชอบในส่วนนั้น เกี่ยวกับเรื่องหม้อก็ดำเนินการอยู่ บางครั้งเราไปไว้ที่ อบต.หลังเก่า ประตูก็ไม่แข็งแรง ถ้าไม่ได้ก็ต้องแจ้งความ ต่อมาเรื่องประปาแตกบางครั้งผมเองก็เคยใช้สายยางพันท่อประปา    ที่แตกแต่เป็นการแก้ปัญหาเฉพาะหน้าไม่ใช่เป็นการแก้ปัญหาถาวร ก็ขอบคุณสมาชิกหมู่ที่ ๑๐ ผมเองก็ตักเตือนพนักงานและฝากไปสมาชิกหมู่ที่ ๙ หมู่ที่ ๑๐ และหมู่ที่ ๔ พอดีทางกรมส่งเสริมได้ให้เงินอุดหนุนให้ก่อสร้างประปาจำนวน     ๓ หมู่บ้าน ต้องยืนยันเรื่องสถานที่ด้วย จะเป็นที่สาธารณะหรือรับบริจาค    เพราะเราต้องเร่งตอบกลับตรงนั้น ให้หาที่มีแหล่งน้ำที่ใกล้เคียง เผื่อน้ำบาดาล   ไม่พอจะเอาน้ำดิบมาช่วย และสมาชิกหมู่ที่ ๘ เป็นห่วงการรับส่งเด็กเล็กก็ดี     เราต้องดูแลกัน ต่อไปเรามีรั้วผู้มารับ-ส่งก็คงไม่เข้าเดี๋ยวจะให้ทางหัวหน้าศูนย์ประชาสัมพันธ์ผู้ปกครอง มาหมู่ที่ ๖ มีเรื่องฝากการเงินและบริหารบุคลากร    และเรื่องที่สาธารณะผมไปประชุมกับหมู่ที่ ๖ และก็ได้ยืนยันกับพี่น้องประชาชนครับ และก็จะพยายามดำเนินการและจะให้เลขาฯและรองไชยาประสานกับส่วนโยธาในเรื่องที่ดินตรงนี้ เพราะโยธาก็ได้ดำเนินการไปบางส่วนแล้ว ผมก็พยายามติดตามในเรื่องนี้นะครับก็มีเพียงเท่านี้ และเรื่องภาษี สปก.ฝากท่านปลัดฯ         ดูระเบียบที่เกี่ยวข้องตรงนี้และให้พนักงานปฏิบัติที่ไม่ผิดระเบียบปฏิบัติ ก็มีเท่านี้ ก็ขอขอบคุณประธานและสมาชิก


	นายชัยวัฒน์   สิทธิศักดิ์
ปลัด อบต.
	- เรื่องภาษี สปก.ถ้าในระเบียบที่เราจัดเก็บเราไม่สามารถจัดเก็บได้แต่ที่สปก.    มาแจ้งชาวบ้านว่าให้เสียภาษีด้วย ผมก็ไม่เข้าใจว่าภาษีอะไร เพราะเขาบอกชาวบ้านไม่ได้แจ้งให้ อบต.ทราบว่าต้องจัดเก็บแต่ชาวบ้านก็ต้องการเสีย


	นายศรายุธ   สุขศรี
ส.อบต.หมู่ที่ ๖
	- ตามที่ปลัดฯบอกว่าเรื่องภาษี สปก.ไม่ได้แจ้ง แต่พอ สปก.มาทำการประชุม     ที่อบต.หลังเก่าบอกชาวบ้านให้มาเสียภาษี และให้อบต.แจ้งให้ทราบว่าต้องเสียเพราะอะไร ถ้าว่าสิทธิทำกินของชาวบ้านผมฝากปลัดฯและท่านนายกฯด้วย     ให้ความชัดเจนด้วย และที่อบต.ทำหนังสือทวงค่าเสียภาษี สปก.แต่ต้องสรุปให้ได้นะครับต้องให้สปก.มีหนังสือมาให้ชัดเจนเดี๋ยวจะลำบากแล้วเราก็ผิด           และประธานก็สนิทกับสปก. มีชาวบ้านที่ต้องเสียภาษี เมื่อครบ ๑๐ ปี เขาคิดว่าเขาจะได้สิทธิ์ตรงนั้นแต่ไม่ทราบว่าเป็นอย่างไรเราต้องประสานกับสปก.ให้ชัดเจน ผมฝากด้วยนะครับ

	นายธีรชัย  หนูทอง
ส.อบต.หมู่ที่ ๘
	- ผมขอฝากท่านนายกฯจัดโต๊ะให้ท่านเลขาฯด้วยนะครับ ผมขอฝากด้วย

	นายอดุลย์   หนูทอง
ส.อบต.หมู่ที่ ๘
	- ผมไม่ต้องตอบแต่ขอฝาก คือผมเห็นไฟฟ้าสาธารณะบางจุดไฟติดทั้งวันทั้งคืน และก็เรื่องที่สนามกีฬานะครับที่ตรงอัฒจรรย์มีต้นมะพร้าวเอนมาติดกับอัฒจรรย์ให้บริหารไปดูด้วยนะครับ และเครื่องเสียงที่ตั้งอยู่ตรงนี้ผมเห็นแล้วทำไมต้องมาตั้งตรงนี้ด้วย และเอาไปจัดเก็บให้ด้วยนะและเรื่องเก้าอี้บางท่านนั่งเก้าอี้ไม้ บางตัวก็ผ้าลาย ให้เหมือนๆกันนะครับ


	นายอิ่น  มีแก้ว
ส.อบต.หมู่ที่ ๑๐ 
	- เรื่องไฟฟ้าสาธารณะของหมู่ที่ ๑๐ เป็นเดือนผมก็แจ้งช่าง ๓-๔ครั้งแล้ว        แล้วชาวบ้านเขาก็พูดกันนะครับ ผมฝากผู้บริหารด้วย


	นายภักดี   ม้าแก้ว
ประธานสภาฯ
	- สมาชิกมีอะไรอีกบ้าง ถ้าไม่มีผมก็ขอขอบคุณสมาชิกทุกท่านที่ได้พิจารณา     ร่างข้อบัญญัติงบประมาณรายจ่ายปี พ.ศ.๒๕๕๕ และให้ความสำคัญในการพิจาณาและก็ฝากสมาชิกด้วยช่วยดูแลที่บริหารทำทุกๆเรื่องนะครับ ที่เราได้ผ่านข้อบัญญัติให้ท่านทำ เรื่องไหนเป็นอย่างไรก็มาพูดมาคุยกันนะครับ อย่างน้อยเพื่อดูแลเพื่อผลประโยชน์ของชาวบ้าน งานทุกอย่างก็ต้องมีผลงานให้ชัดเจน      เพราะเหลือวาระ ๑ ปี แล้วนะครับ ผมขอปิดประชุม ขอบคุณผู้บริหารและสมาชิกทุกๆท่านครับ สวัสดีครับ


  ปิดประชุมเวลา
๑๖.๐๐ น.
 (ลงชื่อ)      ภักดี   ม้าแก้ว                                 (ลงชื่อ)  ชัยวัฒน์   สิทธิศักดิ์  ผู้จดบันทึกรายงานการประชุม
      (นายภักดี    ม้าแก้ว)      


     (นายชัยวัฒน์  สิทธิศักดิ์)
    ประธานสภา อบต.แม่เจ้าอยู่หัว


  เลขานุการสภา อบต.แม่เจ้าอยู่หัว

ผู้ตรวจรายงานการประชุม





     ลงชื่อ         .................................      ประธานกรรมการ


                       (นายบัญชา    ชัยเรือง)       


                                                            


        ลงชื่อ        ..................................       กรรมการ


                     (นายบุญสาร   ไกรทิพย์)    


                                  


         ลงชื่อ        ...............................            กรรมการ


                       (นายจรัญ    หนูทอง) 








ผู้ตรวจรายงานการประชุม





     ลงชื่อ         .................................      ประธานกรรมการ


                      (นายบัญชา    ชัยเรือง)       


                                                            


        ลงชื่อ        ..................................       กรรมการ


                     (นายบุญสาร   ไกรทิพย์)    


                                  


         ลงชื่อ        ...............................        กรรมการ


                      (นายจรัญ    หนูทอง) 











